
Πνευματική ιδιοκτησία, συγγενικά δικαιώματα και πολιτιστικά 
θέματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο Νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΑΝΤΙΚΕΙΜΕΝΟ ΚΑΙ ΠΕΡΙΕΧΟΜΕΝΟ 
ΤΟΥ ΔΙΚΑΙΩΜΑΤΟΣ ΤΗΣ ΠΝΕΥΜΑΤΙΚΗΣ 
ΙΔΙΟΚΤΗΣΙΑΣ 

Άρθρο 1 

Πνευματική ιδιοκτησία 

1. Οι πνευματικοί δημιουργοί, με τη δημιουργία του 
έργου, αποκτούν πάνω σ' αυτό πνευματική ιδιοκτησία, 
που περιλαμβάνει, ως αποκλειστικά και απόλυτα δικαιώ¬ 
ματα, το δικαίωμα της εκμετάλλευσης του έργου (πε¬ 
ριουσιακό δικα(ωμα) και το δικαίωμα της προστασίας 
του προσωπικού τους δεσμού προς αυτό (ηθικό δικαίω¬ 
μα). 

2. Τα δικαιώματα αυτά περιλαμβάνουν τις εξουσίες, 
που προβλέπονται στα άρθρα 3 και 4 του παρόντος 
νόμου. 

Άρθρο 2 

Αντικείμενο του δικαιώματος 

1. Ως έργο νοείται κάθε πρωτότυπο πνευματικό δη¬ 
μιούργημα λόγου, τέχνης ή επιστήμης, που εκφράζεται 
με οποιαδήποτε μορφή, ιδίως τα γραπτά ή προφορικά 
κείμενα, οι μουσικές συνθέσεις, με κείμενο ή χωρίς, τα 
θεατρικά έργα, με μουσική ή χωρίς, οι χορογραφίες και 
οι παντομίμες, τα οπτικοακουστικά έργα, τα έργα των 
εικαστικών τεχνών, στα οποία περιλαμβάνονται τα σχέ¬ 
δια. τα έργα ζωγραφικής και γλυπτικής, τα χαρακτικά 
έργα και οι λιθογραφίες, τα αρχιτεκτονικά έργα, οι 
φωτογραφίες, τα έργα των εφαρμοσμένων τεχνών, οι 
εικονογραφήσεις, οι χάρτες, τα τρισδιάστατα έργα που 


αναφέρονται στη γεωγραφία, την τοπογραφία, την αρ¬ 
χιτεκτονική ή την επιστήμη. 

2. Νοούνται επίσης ως έργα οι μεταφράσεις, οι 
διασκευές, οι προσαρμογές και οι άλλες μετατροπές 
έργων ή εκφράσεων της λαϊκής παράδοσης, καθώς και 
οι συλλογές έργων ή συλλογές εκφράσεων της λαϊκής 
παράδοσης ή απλών γεγονότων και στοιχείων, άπως 
οι εγκυκλοπαίδειες, οι ανθολογίες και οι βάσεις δεδο¬ 
μένων, εφόσον η επιλογή ή η διευθέτηση του περιε¬ 
χομένου τους είναι πρωτότυπη. Η προστασία των έργων 
της παρούσας παραγράφου γίνεται με την επιφύλαξη 
των δικαιωμάτων στα προϋπάρχοντα έργα, που χρησι¬ 
μοποιήθηκαν ως αντικείμενο των μετατροπών ή των 
συλλογών. 

3. Με την επιφύλαξη των διατάξεων του κεφαλαίου 
7 του παρόντος νόμου, θεωρούνται ως έργα λόγου 
προστατευόμενα κατά τις διατάξεις περί πνευματικής 
ιδιοκτησίας τα προγράμματα ηλεκτρονικών υπολογιστών 
και το προπαρασκευαστικό υλικό του σχεδιασμού τους. 
Η προστασία παρέχεται σε κάθε μορφή έκφρασης ενός 
προγράμματος ηλεκτρονικού υπολογιστή. Οι ιδέες και 
οι αρχές στις οποίες βασίζεται οποιοδήποτε στοιχείο 
προγράμματος ηλεκτρονικού υπολογιστή, περιλαμβανο- 
μένων και εκείνων στις οποίες βασίζονται τα συστήματα 
διασύνδεσής του, δεν προστατεύονται κατά τον παρόντα 
νόμο. Ένα πρόγραμμα ηλεκτρονικού υπολογιστή θεω¬ 
ρείται πρωτότυπο εφόσον είναι προσωπικό πνευματικό 
δημιούργημα του δημιουργού του. 

4. Η προστασία του παρόντος νόμου είναι ανεξάρτητη 
από την αξία και τον προορισμό του έργου, καθώς και 
από το γεγονός ότι το έργο προστατεύεται ενδεχο¬ 
μένως και από άλλες διατάξεις. 

5. Η προστασία του παρόντος νόμου δεν εκτείνεται 
σε επίσημα κείμενα με τα οποία εκφράζεται η άσκηση 
πολιτειακής αρμοδιότητας και ιδίως σε νομοθετικά, διοι¬ 
κητικά ή δικαστικά κείμενα, καθώς και στις εκφράσεις 
της λαϊκής παράδοσης, στις ειδήσεις και στα απλά 
γεγονότα ή στοιχεία. 

Άρθρο 3 

Το περιουσιακό δικαίωμα 

1. Το περιουσιακό δικαίωμα δίνει στο δημιουργό ιδίως 
την εξουσία να επιτρέπει ή να απαγορεύει, α) την 
εγγραφή και την αναπαραγωγή του έργου με κάθε μέσο, 
όπως μηχανικό, φωτοχημικά ή ηλεκτρονικά μέσα β) τη 
μετάφραση του έργου· γ) τη διασκευή, την προσαρμογή 
ή άλλες μετατροπές του έργου δ) τη θέση σε κυκλο¬ 
φορία του πρωτοτύπου ή αντιτύπων του έργου με 
μεταβίβαση της κυριότητας, με εκμίσθωση ή με δημόσιο 
δανεισμό, καθώς και την επιβολή περιοριστικών όρων 
στη μεταβίβαση, την εκμίσθωση ή το δημόσιο δανεισμό, 
ιδίως σε ό,τι αφορά τη χρήση των αντιτύπων ε) την 
παρουσίαση του έργου στο κοινό 1 2 στ) τη δημόσια ε¬ 
κτέλεση του έργου' ζ) τη μετάδοση ή αναμετάδοση του 
έργου στο κοινό με τη ραδιοφωνία και την τηλεόραση, 
με ηλεκ τρομαγνητικά κύματα ή με καλώδια ή με άλλους 
υλικούς αγωγούς ή με οποιονδήποτε άλλο τρόπο, πα- 
ραλλήλως προς την επιφάνεια της γης ή μέσω δορυ¬ 
φόρων η) τη εισαγωγή αντιτύπων του έργου, που 
παρήχθησαν στο εξωτερικό χωρίς τη συναίνεση του 
δημουργού ή. εφόσον πρόκειται για εισαγωγή από χώρες 
εκτός της Ευρωπαϊκής Κοινότητας, που το δικαίωμα 
της εισαγωγής αντιτύπων στην Ελλάδα είχε συμβατικά 
διατηρηθεί από το δημιουργό. 

2. Δημόσια θεωρείται κάθε χρήση ή εκτέλεση ή πα¬ 
ρουσίαση του έργου, που κάνει το έργο προσιτό σε 
κύκλο προσώπων ευρύτερο από το στενό κύκλο της 
οικογένειας και το άμεσο κοινωνικό περιβάλλον, ανε¬ 
ξαρτήτως από το αν τα πρόσωπα αυτού του ευρύτερου 
κύκλου βρίσκονται στον ίδιο ή σε διαφορετικούς χώρους. 

Άρθρο 4 

Το ηθικό δικαίωμα 

1. Το ηθικό δικαίωμα δίνει στο δημιουργό ιδίως τις 
εξουσίες: α) της απόφασης για το χρόνο, τον τόπο και 
τον τρόπο κατά τους οποίους το έργο θα γίνει προσιτό 
στο κοινό (δημοσίευση) β) της αναγνώρισης της πα- 
τρότητάς του πάνω στο έργο και ειδικότερα την εξουσία 
να απαιτεί, στο μέτρο του δυνατού, τη μνεία του 
ονόματός του στα αντίτυπα του έργου του και σε κάθε 
δημόσια χρήση του έργου του ή, αντίθετα, να κρατάει 
την ανωνυμία του ή να χρησιμοποιεί ψευδώνυμο 1 γ) της 
απαγόρευσης κάθε παραμόρφωσης, περικοπής ή άλλης 
τροποποίησης του έργου του, καθώς και κάθε προσ¬ 
βολής του δημιουργού οφειλώμενης στις συνθήκες πα¬ 
ρουσίασης του έργου στο κοινό δ) της προσπέλασης 
στο έργο του, έστω και αν το περιουσιακό δικαίωμα 
στο έργο ή η κυριότητα στον υλικό φορέα του έργου 
ανήκει σε άλλον, οπότε η προσπέλαση πρέπει να 
πραγματοποιείται κατά τρόπο που προκαλεί τη μικρότερη 
δυνατή ενόχληση στο δικαιούχο ε) προκειμένου περί 
έργων λόγου ή επιστήμης, της υπαναχώρησης από 
συμβάσεις μεταβίβασης του περιουσιακού δικαιώματος 
ή εκμετάλλευσής του ή άδειας εκμετάλλευσής του 
εφόσον αυτό είναι αναγκαίο για την προστασία της 
προσωπικότητάς του εξαιτίας μεταβολής στις πεποι¬ 
θήσεις του ή στις περιστάσεις και με καταβολή απο¬ 
ζημίωσης στον αντισυμβαλλόμενο για τη θετική του 
ζημία. 

2. Στην τελευταία περίπτωση της προηγούμενης πα¬ 


ραγράφου, η υπαναχώρηση ενεργεί μετά την καταβολή 
της αποζημίωσης. Αν, μετά την υπαναχώρηση, ο δη¬ 
μιουργός αποφασίσει και πάλι να προβεί σε μεταβίβαση 
ή εκμετάλλευση του έργου ή έργου παραπλήσιου, οφείλει 
κατά προτεραιότητα να προσφέρει στον παλαιό αντι¬ 
συμβαλλόμενό του τη δυνατότητα να ανακαταρτίσει την 
παλαιό σύμβαση με όρους όμοιους ή ανάλογους προς 
εκείνους που ίσχυαν κατά το χρόνο της υπαναχώρησης. 

3. Το ηθικό δικαίωμα είναι ανεξάρτητο από το πε¬ 
ριουσιακό δικαίωμα και παραμένει στο δημιουργό ακόμα 
και μετά τη μεταβίβαση του περιουσιακού δικαιώματος. 

Άρθρο 5 

Δικαίωμα παρακολούθησης 

* * 

1. Σε κάθε μεταπώληση του πρωτοτύπου έργων των 
εικαστικών τεχνών σε δημόσιο πλειοτηριασμό ή από 
έμπορο έργων τέχνης ή με τη μεσολάβησή του, ο 
δημιουργός και οι κληρονόμοι του έχουν εξουσία να 
απαιτήσουν ποσοστό πέντε τοις εκατό στην τιμή πώ¬ 
λησης του έργου. Η εξουσία αυτή δεν μεταβιβάζεται 
μεταξύ ζώντων. 

2. Το ποσό οφείλεται από τον οργανωτή του δημόσιου 
πλειστηριασμού ή από τον έμπορο έργων τέχνης. 

3. Οι οργανωτές δημόσιων πλειστηριασμών και οι 
έμποροι έργων τέχνης είναι υποχρεωμένοι, εφόσον 
τους ζητηθεί, να παρέχουν κάθε χρόνο στο Επιμελητήριο 
Εικαστικών Τεχνών Ελλάδος και στους οργανισμούς 
συλλογικής διαχείρισης των δικαιωμάτων σε έργα ει- 
κασπκών τεχνών ακριβείς πληροφορίες για τα έργα, 
που πουλήθηκαν από αυτούς ή με τη μεσολάβησή τους 
κατά το περασμένο ημερολογιακό έτος και για την τιμή 
πώλησης τους. 

ΚΕΦΑΛΑΙΟ ΔΕΥΤΕΡΟ 

ΤΟ ΑΡΧΙΚΟ ΥΠΟΚΕΙΜΕΝΟ ΤΟΥ ΔΙΚΑΙΩΜΑΤΟΣ 
Άρθρο 6 

Αρχικός δικαιούχος 

1. Ο δημιουργός ενός έργου είναι ο αρχικός δικαιούχος 
του περιουσιακού και του ηθικού δικαιώματος επί του 
έργου. 

2. Τα δικαιώματα αποκτώνται πρωτογενώς χωρίς δια¬ 
τυπώσεις. 

Άρθρο 7 

Έργα συνεργασίας, συλλογικά και σύνθετα 

1. Έργα συνεργασίας θεωρούνται όσα έχουν δημιουρ- 
γηθεί με την άμεση σύμπραξη δύο ή περισσότερων 
δημιουργών. Οι δημιουργοί ενός έργου, που είναι προϊόν 
συνεργασίας, είναι οι αρχικοί συνδικαιούχοι του περιου¬ 
σιακού και του ηθικού δικαιώματος επί του έργου. Αν 
δεν συμφωνήθηκε αλλιώς, το δικαίωμα ανήκει κατά ίσα 
μέρη στους συν δημιουργούς. 

2. Συλλογικά έργα θεωρούνται όσα έχουν δημισυργηθεί 
με τις αυτοτελείς συμβολές περισσότερων δημιουργών 
κάτω από την πνευματική διεύθυνση και το συντονισμό 
ενός φυσικού προσώπου. Το φυσικό αυτό πρόσωπο 
είναι ο αρχικός δικαιούχος του περιουσιακού και του 
ηθικού δικαιώματος επί του συλλογικού έργου Οι δη¬ 
μιουργοί των επιμέρους συμβολών είναι αρχικοί δικαιού- 

χ<χ του περιουσιακού και του ηθικού δικαιώματος επί 
των συμβολών τους, εφόσον αυτές είναι δεκτικές χω¬ 
ριστής εκμετάλλευσης. 

3. Όταν ένα έργο είναι σύνθετο, απαρτιζόμενο από 
τμήματα που έχουν δημιουργηθεΐ χωριστά, οι δημιουργοί 
των τμημάτων αυτών είναι αρχικοί συν δικαιούχοι των 
δικαιωμάτων επί του σύνθετου έργου και αποκλειστικοί 
αρχικοί δικαιούχοι των δικαιωμάτων του τμήματος, που 
δημιούργησε ο καθένας εφόσον αυτό είναι δεκτικό 
χωριστής εκμετάλλευσης. 

Άρθρο 8 
Έργα μισθωτών 

Επί έργων που δημιουργήθηκαν από μισθωτούς σε 
εκτέλεση σύμβασης εργασίας, αρχικός δικαιούχος του 
περιουσιακού και του ηθικού δικαιώματος είναι ο δη¬ 
μιουργός. Αν δεν υπάρχει αντίθετη συμφωνία, στον 
εργοδότη μεταβιβάζονται αυτοδικαίως εκείνες μόνο οι 
εξουσίες από το περιουσιακό δικαίωμα, που είναι ανα¬ 
γκαίες για την εκπλήρωση του σκοπού της σύμβασης. 

Άρθρο 9 

Οππκοακουστικά έργα 

Ως δημιουργός ενός οπτικοακουστικού έργου τεκ- 
μαίρεται ο σκηνοθέτης. 

Άρθρο 10 

Τεκμήρια 

1. Τεκμαίρεται ως δημιουργός του έργου το πρόσωπο 
του οποίου το όνομα εμφανίζεται πάνω στον υλικό 
φορέα του έργου κατά τον τρόπο, που συνήθως χρη¬ 
σιμοποιείται για την ένδειξη του δημιουργού. Το ίδιο 
ισχύει και αν εμφανίζεται ψευδώνυμο εφόσον το ψευ¬ 
δώνυμο δεν αφήνει αμφιβολία ως προς την ταυτότητα 
του προσώπου. 

2. Τεκμαίρεται ως δικαιούχος της πνευματικής ιδιο¬ 
κτησίας οε συλλογικά έργα, σε προγράμματα ηλεκτρο¬ 
νικών υπολογιστών ή σε οπτικοακουστικά έργα το φυσικό 
ή νομικό πρόσωπο, του οποίου το όνομα ή η επωνυμία 
εμφανίζεται πάνω στον υλικό φορέα του έργου κατά 
τον τρόπο, που συνήθως χρησιμοποιείται για την ένδειξη 
του δικαιούχου. 

3. Κατά των τεκμηρίων των προηγούμενων παραγρά¬ 
φων επιτρέπεται αντίθετη απόδειξη. 

Άρθρο 11 

Αρχικοί δικαιούχοι κατά πλάσμα 

1. Λογίζεται έναντι των τρίτων ως αρχικός δικαιούχος 
του περιουσιακού και του ηθικού δικαιώματος όποιος 
δτ&ιοσιεύει έργο ανώνυμο ή με ψευδώνυμο. Μετά την 
εμφάνιση του πραγματικού δημιουργού του έργου, αυτός 
αποκτά τα παραπάνω δικαιώματα στην κατάσταση όπου 
βρίσκονται από τις ενέργειες του πλασματικού δικαιού¬ 
χου. 

2. Λογίζεται ως αρχικός δικαιούχος του περιουσιακού 
και του ηθικού δικαιώματος όποιος κατέχει και δημοσιεύει 
έργα δημιουργών, που έχουν αποβιώσει και δεν προ¬ 
στατεύονται πλέον κατά τις διατάξεις περί πνευματικής 
ιδιοκτησίας. 


3. Στις περιπτώσεις των δύο προηγούμενων παρα¬ 
γράφων το ηθικό δικαίωμα ανήκει στον κατά πλάσμα 
δικαιούχο κατά το μέτρο που δικαιολογείται από την 
ιδιότητά ταυ αυτή. 

ΚΕΦΑΛΑΙΟ ΤΡΙΤΟ 

ΜΕΤΑΒΙΒΑΣΗ, ΕΚΜΕΤΑΛΛΕΥΣΗ, ΑΣΚΗΣΗ 

Άρθρο 12 

Μεταβίβαση 

1. Το περιουσιακό δικαίωμα μπορεί να μεταβιβασθεί 
μεταξύ ζώντων ή αιτία θανάτου. 

2. Το ηθικό δικαίωμα είναι αμεταβίβαστο μεταξύ ζώ¬ 
ντων. Μετά το θάνατο του δημιουργού, το ηθικό δικαίωμα 
περιέρχεται στους κληρονόμους του, που οφείλουν να 
το ασκούν σύμφωνα με τη θέληση του δημιουργού, 
εφόσον τέτοια θέληση έχει ρητά εκφρασθεί. 

Άρθρο 13 

Συμβάσεις και άδειες εκμετάλλευσης 

1. Ο δημιουργός του έργου μπορεί να καταρτίζει 
συμβάσεις, με τις οποίες αναθέτει στον αντισυμβαλλό¬ 
μενο και αυτός αναλαμβάνει την υποχρέωση να ασκήσει 
εξουσίες, που απορρέουν από το περιουσιακό δικαίωμα 
(συμβάσεις εκμετάλλευσης). 

2. Ο δημιουργός του έργου μπορεί να επιτρέπει σε 
κάποιον άλλον την άσκηση εξουσιών, που απορρέουν 
από το περιουσιακό του δικαίωμα (άδειες εκμετάλλευ¬ 
σης). 

3. Οι συμβάσεις και οι άδειες εκμετάλλευσης μπορεί 
να είναι αποκλειστικές ή μη αποκλειστικές. Οι αποκλει¬ 
στικές συμβάσεις και άδειες εκμετάλλευσης παρέχουν 
στον αντισυμβαλλόμενο το δικαίωμα να ασκεί τις εξου¬ 
σίες στις οποίες αναφέρεται η σύμβαση ή η άδεια κατ' 
αποκλεισμό οποιοσδήποτε τρίτου. Οι μη αποκλειστικές 
συμβάσεις και άδειες εκμετάλλευσης παρέχουν στον 
αντισυμβαλλόμενο το δικαίωμα να ασκεί τις εξουσίες, 
στις οποίες αναφέρεται η σύμβαση ή η άδεια παράλληλα 
προς το δημιουργό και άλλους αντισυμβαλλόμενους. 
Όταν υπάρχει σύμβαση ή άδεια εκμετάλλευσης ο α¬ 
ντισυμβαλλόμενος νομιμοποιείται, εφόσον δεν υπάρχει 
αντίθετη συμφωνία να ζητεί, στο δικό του όνομα, τη 
δικαστική προστασία των εξουσιών, που ασκεί από 
παράνομες προσβολές τρίτων. 

4. Σε περίπτωση αμφιβολίας, η σύμβαση και η άδεια 
εκμετάλλευσης θεωρούνται μη αποκλειστικές. 

5. Η σύμβαση ή η άδεια δεν μπορεί ποτέ να περι¬ 
λαμβάνει το σύνολο των μελλοντικών έργων του δη¬ 
μιουργού και δεν μπορεί να θεωρηθεί ότι αναφέρεται 
και σε τρόπους εκμετάλλευσης που δεν ήταν γνωστοί 
κατά το χρόνο της κατάρτισης των σχετικών δίκαιο- 
πραξιών. 

6. Τα δικαιώματα εκείνου που αναλαμβάνει την εκ¬ 
μετάλλευση ή που αποκτά τη δυνατότητα εκμετάλλευσης 
δεν μπορούν να μεταβιβασθούν μεταξύ ζώντων χωρίς 
τη συναίνεση του δημιουργού. 

Άρθρο 14 

Τύπος των Βικαοπραξιών 

Δικαιοπραξίες που αφορούν τη μεταβίβαση εξουσιών 

από το περιουσιακό δικαίωμα, την ανάθεση ή την άδεια 
εκμετάλλευσης και την άσκηση του ηθικού δικαιώματος 
είναι άκυρες ον δεν κοταρτισθούν εγγράψιος. Την α¬ 
κυρότητα μπορεί να επικαλεσθεί μόνο ο πνευματικός 
δημιουργός. 

Άρθρο 15 

Έκταση της μεταβίβασης και των συμβάσεων 
και αδειών εκμετάλλευσης 

1. Η μεταβίβαση του περιουσιακού δικαιώματος και οι 
συμβάσεις εκμετάλλευσης ή άδειας εκμετάλλευσης του 
δικαιώματος αυτού μπορούν να είναι περιορισμένες από 
την άποψη των εξουσιών, του σκοπού, της διάρκειας, 
της τοπικής ισχύος και της έκτασης ή των μέσων 
εκμετάλλευσης. 

2. Αν δεν καθορίζεται η διάρκεια της μεταβίβασης ή 
των συμβάσεων ή της άδειας εκμετάλλευσης και αν 
κάτι διάφορο δεν προκύπτει από τα συναλλακτικά ήθη, 
η διάρκεια αυτή θεωρείται ότι περιορίζεται σε πέντε 
χρόνια. 

3. Αν δεν καθορίζεται η τοπική ισχύς της μεταβίβασης 
ή των συμβάσεων ή της άδειας εκμετάλλευσης, θεω¬ 
ρείται ότι αυτές ισχύουν στη χώρα όπου καταρτίσθηκαν. 

4. Αν δεν καθορίζεται η έκταση και τα μέσα εκμε¬ 
τάλλευσης για τα οποία γίνεται η μεταβίβαση ή συμ- 
φωνείται η εκμετάλλευση ή η άδεια εκμετάλλευσης, 
θεωρείται ότι αυτές αφορούν την έκταση και τα μέσα, 
που είναι αναγκαία για την εκπλήρωση του σκοπού της 
σύμβασης ή της άδειας. 

5. Σε κάθε περίπτωση μεταβίβασης του περιουσιακού 
δικαιώματος ή παροχής αποκλειστικής άδειας εκμετάλ¬ 
λευσης, εκείνος που αποκτά το δικαίωμα ή την άδεια 
είναι υποχρεωμένος, μέσα σε εύλογο χρόνο, να κατα¬ 
στήσει το έργο προσιτό στο κοινό με τον κατάλληλο 
τρόπο εκμετάλλευσης. 

Άρθρο 16 

Συναίνεση του δημιουργού ως άσκηαη του ηθικού 
δικαιώματος. 

Η συναίνεση του δημιουργού για πράξεις ή παραλεί¬ 
ψεις, που αλλιώς θα αποτελούσαν προσβολή του ηθικού 
δικαιώματος, αποτελεί τρόπο άσκησης του δικαιώματος 
αυτού και δεσμεύει το δημιουργό. 

Άρθρο 17 

Μεταβίβαση του υλικού φορέα 

Η μεταβίβαση της κυριότητας του υλικού φορέα, όπου 
έχει ενσωματωθεί το έργο, σε πρωτότυπο ή αντίγραφο 
ή αντίτυπο, δεν επιφέρει μεταβίβαση του δικαιώματος 
πνευματικής ιδιοκτησίας και δεν παρέχει στο νέο κτή¬ 
τορα εξουσίες εκμετάλλευσης του έργου, εκτός αν 
εγγράφως έχει σύμφωνηθεί το αντίθετο ήδη με τον 
αρχικό δικαιούχο του περιουσιακού δικαιώματος. 


ΚΕΦΑΛΑΙΟ ΤΕΤΑΡΤΟ 

ΠΕΡΙΟΡΙΣΜΟΙ ΤΟΥ ΠΕΡΙΟΥΣΙΑΚΟΥ ΔΙΚΑΙΩΜΑΤΟΣ 
Άρθρο 18 

Αναπαραγωγή για ιδιωτική χρήση 

1. Με την επιφύλαξη των επόμενων παραγράφων 


επιτρέπεται, χωρίς την άδεια του δημιουργού και χωρίς 
αμοιβή, η αναπαραγωγή ενός έργου, που έχει νομίμως 
δημοσιευθεί εφόοον η αναπαραγωγή γίνεται για ιδιωτική 
χρήοη εκείνου που την κάνει. Δεν αποτελεί ιδιωτική 
χρήση η χρήση στο πλαίσιο μιας επιχείρησης ή μιας 
υπηρεσίας ή ενός οργανισμού. 

2. Η ελευθερία της αναπαραγωγής για ιδιωτική χρήση 
δεν ισχύει όταν με την αναπαραγωγή εμποδίζεται η 
κανονική εκμετάλλευση του έργου ή βλάπτονται τα 
νόμιμα συμφέροντα των δημιουργών και ιδίως: α) όταν 
αναπαράγεται αρχιτεκτονικό έργο σε μορφή κτιρίου ή 
άλλης παρεμφερούς κατασκευής - β) όταν αναπαράγεται, 
με τεχνικά μέσα, έργο των εικαστικών τεχνών, που 
κυκλοφορεί σε περιορισμένο αριθμό ή η γραφική πα¬ 
ράσταση μουσικού έργου. 

3. Εάν για την ελεύθερη αναπαραγωγή του έργου 
χρησιμοποιούνται τεχνικά μέσα, όπως συσκευές εγγρα¬ 
φής ήχου ή εικόνας ή ήχου και εικόνας, μαγνητικές 
7 αινίες ή άλλοι υλικοί φορείς πρόσφοροι για την ανα¬ 
παραγωγή ήχου ή εικόνας ή ήχου και εικόνας, φωτο¬ 
τυπικά μηχανήματα, χαρτί κατάλληλο για φωτοτυπίες ή 
ηλεκτρονικοί υπολογιστές, οφείλεται εύλογη αμοιβή στο 
δημιουργό του έργου και σε δικαιούχους συγγενικών 
δικαιωμάτων. Η αμοιβή ορίζεται σε 6% της αξίας των 
συσκευών εγγραφής ήχου ή εικόνας ή ήχου και εικόνας 
και των μαγνηπκών ταινιών ή άλλων υλικών φορέων, 
4% της αξίας των φωτοτυπικών συσκευών και του 
χαρτιού κατάλληλου για φωτοτυπίες και 2% της αξίας 
των ηλεκτρονικών υπολογιστών. Σε κάθε περίπτωση, ο 
υπολογισμός γίνεται κατά την εισαγωγή ή τη διάθεση 
από το εργοστάσιο ή τη χονδρική ή λιανική πώληση. 

Η αμοιβή καταβάλλεται από τους παραγωγούς ή τους 
εισαγωγείς ή τους εμπόρους των αντικείμενων αυτών 
και σημειώνεται στο τιμολόγιο, εισπράττεται δε από 
οργανισμούς συλλογικής διαχείρισης, που καλύπτουν 
εν όλω ή εν μέρει την ενδιαφερόμενη κατηγορία δι¬ 
καιούχων, οι οποίοι και επιλέγουν τον οφειλέτη. Η αμοι¬ 
βή που εισπράττεται από την παραγωγή ή την εισαγωγή 
ή την πώληση φωτοτυπικών μηχανημάτων, χαρτιού κα¬ 
τάλληλου για φωτοτυπίες και ηλεκτρονικών υπολογιστών 
κατανέμεται εξ ημισείας μεταξύ των πνευματικών δη¬ 
μιουργών και των εκδοτών εντύπων. Η αμοιβή που 
εισπράττεται από την παραγωγή ή την εισαγωγή ή την 
πώληση συσκευών εγγραφής και υλικών φορέων ήχου 
ή εικόνας ή ήχου και εικόνας κατανέμεται κατά 55% 
στους πνευματικούς δημιουργούς. 25% στους ερμηνευ¬ 
τές ή εκτελεστές καλλιτέχνες και 20% στους παρα¬ 
γωγούς γραμμένων μαγνηπκών ταινιών ή αλλών γραμ¬ 
μένων υλικών φορέων ήχου ή εικόνας ή ήχου και 
εικόνας. Οι αναγκαίες λεπτομέρειες της καταβολής και 
της διανομής στις διάφορες κατηγορίες ή υποκατηγορίες 
της ίδιας κατηγορίας δικαιούχων μπορεί να οριστούν 
με προεδρικό διάταγμα, που εκδίδεται ύστερα από 
πρόταση του Υπουργού Πολιτισμού. 

Άρθρο 19 

Παράθεση αποσπασμάτων 

Επιτρέπεται, χωρίς την άδεια του δημιουργού και 
χωρίς αμοιβή, η παράθεση σύντομων αποσπασμάτων 
από έργο άλλου νομίμως δημοσιευμένου για την υπο¬ 
στήριξη της γνώμης εκείνου που παραθέτει ή την κριτική 
της γνώμης του άλλου, εφόσον η παράθεση των απο- 

σπασμάτων αυτών είναι σύμφωνη προς τα χρηστά ήθη 
και η έκταση των αποσπασμάτων δικαιολογείται από 
τον επιδιωκόμενο σκοπό. Η παράθεση του αποσπάσμα¬ 
τος πρέπει να συνοδεύεται από την ένδειξη της πηγής 
και των ονομάτων του δημιουργού και του εκδότη, 
εφόσον τα ονόματα αυτά εμφανίζονται στην πηγή. 

Άρθρο 20 

Σχολικά βιβλία και ανθολογίες 

1. Επιτρέπεται, χωρίς την άδεια του δημιουργού και 
χωρίς αμοιβή, η αναπαραγωγή σε εκπαιδευτικά βιβλία, 
που χρησιμοποιούνται ως βιβλία διδασκαλίας για την 
πρωτοβάθμια και δευτεροβάθμια εκπαίδευση εγκεκριμένα 
από το Υπουργείο Εθνικής Παιδείας και Θρησκευμάτων 
ή από άλλο αρμόδιο υπουργείο κατά το επίσημο ανα¬ 
λυτικό πρόγραμμα, έργων του λόγου ενός ή περισσό- 
τερών συγγραφέων νομίμως δημοσιευμένων, που απο¬ 
τελούν μικρό τμήμα της συνολικής δημιουργίας του 
καθενός από αυτούς. 

2. Μετά το θάνατο του δημιουργού, επιτρέπεται χωρίς 
την άδεια των δικαιοδόχων του και χωρίς αμοιβή η 
αναπαραγωγή σε ανθολογίες έργων του λόγου περισ¬ 
σότερων συγγραφέων νομίμως δημοσιευμένων, που α¬ 
ποτελούν μικρό τμήμα της συνολικής δημιουργίας του 
καθενός από αυτούς. 

3. Η αναπαραγωγή, όπως ορίζεται σπς προηγούμενες 
παραγράφους, δεν πρέπει να εμποδίζει την κανονική 
εκμετάλλευση του έργου από το οποίο παίρνονται τα 
κείμενα και πρέπει να συνοδεύεται από την ένδειξη 
της πηγής και των ονομάτων του δημιουργού και του 
εκδότη, εφόσον τα άνόματα αυτά εμφανίζονται στην 
πηγή. 

Άρθρο 21 

Αναπαραγωγή για διδασκαλία 

Επιτρέπεται, χωρίς την άδεια του δημιουργού και 
χωρίς αμοιβή, η αναπαραγωγή άρθρων νομίμως δημο¬ 
σιευμένων σε εφημερίδα ή σε περιοδικό, σύντομων 
αποσπασμάτων έργου ή τμημάτων σύντομου έργου ή 
έργου των εικαστικών τεχνών νομίμως δημοσιευμένου, 
εφόσον γίνεται αποκλειστικά για τη διδασκαλία ή τις 
εξετάσεις σε εκπαιδευτικό ίδρυμα, στο μέτρο που δι¬ 
καιολογείται από τον επιδιωκόμενο σκοπό, είναι σύμ¬ 
φωνη με τα χρηστά ήθη και δεν εμποδίζει την κανονική 
εκμετάλλευση. Η αναπαραγωγή πρέπει να συνοδεύεται 
από την ένδειξη της πηγής και των ονομάτων του 
δημιουργού και του εκδότη, εφόσον τα ονόματα αυτά 
εμφανίζονται στην πηγή. 

Άρθρο 22 

Αναπαραγωγή από βιβλιοθήκες και αρχεία 

Επιτρέπεται, χωρίς την άδεια του δημιουργού και χω¬ 
ρίς αμοιβή, η αναπαραγωγή ενός πρόσθετου αντιτύπου 
από μη κερδοσκοπικές βιβλιοθήκες ή αρχεία, που έχουν 
αντίτυπο του έργου στη μόνιμη συλλογή τους, προκει- 
μένου να διατηρήσουν το αντίτυπο αυτό ή να το 
μεταβιβάσουν σε άλλη, μη κερδοσκοπική, βιβλιοθήκη ή 
αρχείο. Η αναπαραγωγή επιτρέπεται μόνο αν είναι 
αδύνατη η προμήθεια ενός τέτοιου αντιτύπου από την 
αγορά σε σύντομο χρόνο και με εύλογους όρους 


Άρθρο 23 

Αναπαραγωγή κινηματογραφικών έργων 

Επιτρέπεται, χωρίς την άδεια του δημιουργού και 
χωρίς αμοιβή, με απόφαση του Υπουργού Πολιτισμού, 
ύστερα από σύμφωνη γνώμη του Γνωμοδοτικού Συμ¬ 
βουλίου Κινηματογραφίας, η αναπαραγωγή κινηματο¬ 
γραφικής ταινίας με το σκοπό της διατήρησής της στο 
Εθνικό Κινηματογραφικό Αρχείο, όταν ο δικαιούχος της 
πνευματικής ιδιοκτησίας αρνιέται καταχρησπχά να την 
επιτρέψει και εφόσον πρόκειται για έργο ιδιαίτερης 
καλλιτεχνικής αξίας. 

Άρθρο 24 

Αναπαραγωγή για σκοπούς δικαστικούς 
ή διοικητικούς 

Επιτρέπεται, χωρίς την άδεια του δημιουργού και 
χωρίς αμοιβή, η αναπαραγωγή έργου για να χρησιμο¬ 
ποιηθεί σε δικαστική ή διοικητική διαδικασία, στο μέτρο 
που δικαιολογείται από τον επιδιωκόμενο σκοπό. 

Άρθρο 25 

Χρήση για λόγους ενημέρωσης 

1 Επιτρέπεται, χωρίς την άδεια του δημιουργού και 
χωρίς αμοιβή στο μέτρο που δικαιολογείται από τον 
επιδιωκόμενο σκοπό: α) η αναπαραγωγή και η διάδοση 
στο κοινό, για λόγους περιγραφής επίκαιρων γεγονότων 
με μέσα μαζικής επικοινωνίας έργων, που βλέπονται ή 
ακούγονται κατά τη διάρκεια ενός τέτοιου γεγονότος· 
β) η αναπαραγωγή και η διάδοση στο κοινό με μέσα 
μαζικής επικοινωνίας προς το σκοπό της ενημέρωσης 
επί επίκαιρων γεγονότων πολιτικών λόγων, προσφω¬ 
νήσεων, κηρυγμάτων, δικανικών αγορεύσεων ή άλλων 
έργων παρόμοιας φύσης, καθώς και περιλήψεων ή 
αποσπασμάτων από διαλέξεις, εφόσον τα έργα αυτά 
παρουσιάζονται δημόσια. 

2. Η αναπαραγωγή και η διάδοση στο κοινό πρέπει, 
όταν αυτό είναι δυνατό, να συνοδεύονται από την 
ένδειξη της πηγής και του ονόματος του δημιουργού. 

Άρθρο 26 

Χρήση εικόνων με έργα σε δημόσιους χώρους 

Επιτρέπεται, χωρίς την άδεια του δημιουργού και 
χωρίς αμοιβή, η περιστασιακή αναπαραγωγή και διάδοση 
με μέσα μαζικής επικοινωνίας εικόνων με έργα αρχι¬ 
τεκτονικής, εικαστικών τεχνών, φωτογραφίας ή εφαρ¬ 
μοσμένων τεχνών, που βρίσκονται μονίμως σε δημόσιο 
χώρο. 

Άρθρο 27 

Δημόσια παράσταση ή εκτέλεση σε ειδικές 

περιστάσεις 

Επιτρέπεται, χωρίς την άδεια του δημιουργού και 
χωρίς αμοιβή, η δημόσια παράσταση ή εκτέλεση έργου: 
α) σε περίπτωση επίσημων τελετών, στο μέτρο που 
δικαιολογείται από τη φύση αυτών των τελετών β) στο 
πλαίσιο της δραστηριότητας εκπαιδευτικών ιδρυμάτων 
από το προσωπικό και τους μαθητές ή σπουδαστές του 
ιδρύματος εφόσον το κοινό απαρτίζεται αποκλειστικά 

από αυτούς ή από τους γονείς των μαθητών ή σπου¬ 
δαστών ή όσους έχουν την επιμέλεια αυτών ή όσους 
■ίδέονται άμεσα με τις δραστηριότητες του ιδρίβατος. 

Άρθρο 28 

Έκθεση και αναπαραγωγή εικαστικών έργων 

1. Επιτρέπεται, χωρίς την άδεια του δημιουργού και 
χωρίς αμοιβή, η παρουσίαση στο κοινό έργων των 
εικαστικών τεχνών μέσα σε μουσεία, που έχουν την 
κυριότητα του υλικού φορέα όπου έχει ενσωματωθεί το 
έργο, ή στο πλαίσιο εκθέσεων, που οργανώνονται σε 
μουσεία. 

2. Επιτρέπεται, χωρίς την άδεια του δημιουργού και 
χωρίς αμοιβή, η παρουσίαση στο κοινό και η αναπαρα¬ 
γωγή σε καταλόγους έργου των εικαστικών τεχνών στο 
μέτρο που αυτό είναι αναγκαίο για τη διευκόλυνση της 
πώλησης του έργου. 

3. Στις περιπτώσεις των δύο προηγούμενων παρα¬ 
γράφων, η αναπαραγωγή επιτρέπεται μόνο εφόσον δεν 
παρεμποδίζει την κανονική εκμετάλλευση του έργου και 
δεν βλάπτει τα νόμιμα συμφέροντα του δημιουργού. 

ΚΕΦΑΛΑΙΟ ΠΕΜΠΤΟ 
ΔΙΑΡΚΕΙΑ ΤΗΣ ΠΡΟΣΤΑΣΙΑΣ 

Άρθρο 29 
Η διάρκεια γενικώς 

1. Η πνευματική ιδιοκτησία διαρκεί όσο η ζωή του 
δημιουργού και εβδομήντα χρόνια μετά το θάνατό του, 
που υπολογίζονται από το τέλος του έτους θανάτου. 

2. Μετά τη λήξη της προστασίας της πνευματικής 
ιδιοκτησίας, το Δημόσιο, εκπροσωπούμενο από τον 
Υπουργό Πολιτισμού, μπορεί να ασκεί τις εξουσίες 
αναγνώρισης της πατρότητας του δημιουργού και τις 
εξουσίες προστασίας της ακεραιότητας του έργου που 
απορρέουν από το ηθικό δικαίωμα κατά το άρθρο 4 
παρ. 1 περιπτ. β' και γ 1 2 του παρόντος νόμου. 

Άρθρο 30 
Έργα συνεργασίος 

Η πνευματική ιδιοκτησία σε έργα, που είναι προϊόν 
συνεργασίας, διαρκεί όσο η ζωή του τελευταίου επι- 
ζώντος δημιουργού και εβδομήντα χρόνια μετά το θά¬ 
νατό του, που υπολογίζονται από το τέλος του έτους 
του θανάτου. 

Άρθρο 31 

Ειδική έναρξη της διάρκειας 

1. Η πνευματική ιδιοκτησία σε έργα που δημοσιεύτηκαν 
ανώνυμα ή ψευδώνυμα διαρκεί επί εβδομήντα χρόνια 
από το τέλος του έτους όπου το έργο δημοσιεύτηκε 
νομίμως για πρώτη φορά εκτός εάν. πριν από την 
πάροδο αυτής της χρονικής περιόδου, ο δημιουργός 
έκανε γνωστή την ταυτότητά του, οπότε εφαρμόζονται 
οι γενικοί κανόνες. 

2. Η πνευματική ιδιοκτησία σε έργα, που δημοσιεύ¬ 
τηκαν μετά το θάνατο των δημιουργών τους από τρίτους 
κατόχους, διαρκεί επί εβδομήντα χρόνια από το τέλος 
του έτους, όπου το έργο δημοσιεύτηκε για πρώτη φορά. 


ΚΕΦΑΛΑΙΟ ΕΚΤΟ 
ΡΥΘΜΙΣΕΙΣ ΓΙΑ ΣΥΜΒΑΣΕΙΣ 
ΚΑΙ ΑΔΕΙΕΣ ΕΚΜΕΤΑΛΛΕΥΣΗΣ 

Άρθρο 32 
Ποσοστιαία αμοιβή 

1. Η αμοβή, που οφείλει να καταβάλλει ο αντισυμ¬ 
βαλλόμενος στο δημιουργό για δικαιοπραξίες που α¬ 
φορούν τη μεταβίβαση του περιουσιακού δικαιώματος 
ή εξουσιών από αυτό, την ανάθεση άδεια εκμετάλλευσης, 
συμφωνείται υποχρεωτικά σε ορισμένο ποσοστό, το 
ύψος του οποίου καθορίζεται ελεύθερα μεταξύ των 
μερών. Βάση για τον υπολογισμό του ποσοστού είναι 
όλα ανεξαιρέτως τα ακαθάριστα έσοδα ή τα έξοδα ή 
τα συνδυασμένα ακαθάριστα έσοδα και έξοδα, που 
πραγματοποιούνται από τη δραστηριότητα του αντισυμ¬ 
βαλλομένου και προέρχονται από την εκμετάλλευσης, 
του έργου. Κατ' εξαίρεση, η αμοιβή μπορεί να υπολο¬ 
γίζεται σε ορισμένο ποσό στις ακόλουθες περιπτώσεις: 

α) η βάση υπολογισμού της ποσοστιαίας αμοβής είναι 
πρακτικά αδύνατο να προσδιορισθεί ή-ελλείπουν τα 
μέσα ελέγχου για την εφαρμογή ίου ποσοστού β) τα 
έξοδα που απαιτούνται για τον υπολογιστμό και τον 
έλεγχο είναι δυσανάλογα με την αμοβή που πρόκειται 
να εισπραχθεί γ) η φύση ή οι συνθήκες της εκμετάλ¬ 
λευσης καθιστούν αδύνατη την εφαρμογή του ποσοστού, 
ιδίως όταν η συμβολή του δημιουργού δεν αποτελεί 
ουσιώδες στοιχείο του συνόλου του πνευματικού δη¬ 
μιουργήματος ή όταν η χρήση του έργου έχει δευτε- 
ρεύοντα χαρακτήρα σε σχέση με το αντικείμενο της 
εκμετάλλευσης. 

2. Η υποχρεωτική συμφωνία της αμοιβής οε ποσοστό, 
που προβλέπεται στην προηγούμενη παράγραφο, ε¬ 
φαρμόζεται σε όλες τις περιπτώσεις, εφόσον δεν υ¬ 
πάρχει ειδικότερη διάταξη στον παρόντα νόμο, και δεν 
αφορά τα έργα που δημιουργήθηκαν από μισθωτούς σε 
εκτέλεση σύμβασης εργασίας, τα προγράμματα ηλε¬ 
κτρονικών υπολογιστών και κάθε είδους διαφήμιση. 

Άρθρο 33 

Ρυθμίσεις για τη σύμβαση έντυπης έκδοσης και 
δικαιώματα μεταφραστή 

1. Η αμοιβή, που οφείλει να καταβάλει ο εκδότης 
έντυπης έκδοσης στο δημιουργό για την αναπαραγωγή 
και τη θέση σε κυκλοφορία του έργου ή αντιτύπων 
αυτού, συμφωνείται σε ορισμένο ποσοστό επί της λια¬ 
νικής τιμής πώλησης όλων των πωλούμενων αντιτύπων. 
Όταν η σύμβαση έντυπης έκδοσης αφορά λογοτεχνικό 
έργο όπως διήγημα, νουβέλα, μυθιστόρημα, ποίημα, 
δοκίμιο, κριτικό δοκίμιο, θεατρικό έργο, ταξιδιωτικό έργο, 
βιογραφία, που εκδίδεται στην πρωτότυπή του γλώοσα 
με τη μορφή βιβλίου, εξαιρούμενων των ββλίων τσέπης, 
η αμοβή που οφείλει να καταβάλλει ο εκδότης στο 
δημιουργό μετά την πώληση των χιλίων (1.000) αντι¬ 
τύπων δεν μπορεί να είναι μικρότερη από το 10% επί 
της τιμής λιανικής πώλησης όλων των πωλούμενων 
αντιτύπων. 

2. Κατ’ εξαίρεση της προηγούμενης παραγράφου η 
αμοβή του δημιουργού μπορεί να συμφωνηθεί σε ορι¬ 
σμένο ποσό σπς εξής περιπτώσεις: α) συλλογικά έργα 
β) εγκυκλοπαίδειες, λεξικά, ανθολογίες έργων τρίτων 

γ) σχολικά βιβλία και βοηθήματα - δ) λευκώματα, ημε¬ 
ρολόγια, ατζέντες, πρακτικοί οδηγοί, έντυπα παιχνίδια 
και εκπαιδευτικό υλικό όπως χάρτες, άτλαντες' ε) πρό¬ 
λογοι, σχολιασμοί, εισαγωγές, παρουσιάσεις" στ) εικο¬ 
νογραφίας και φωτογραφκό υλικό έντυπων εκδόσεων 
0 ΜΠ λογοτεχνικά εικονογραφημένα παιδικά βιβλία η) 
πολυτελείς εκδόσεις περιορισμένου αριθμού εντύπων 
0) περιοδικά, εφημερίδες. 

3. Εάν υπάρχουν περισσότεροι δημιουργοί, και η 
μεταξύ τους σχέση δεν έχει ρυθμιστεί διαφορετικά, η 
ποσοστιαία αμοιβή κατανέμεται σε αυτούς ανάλογα με 
την έκταση της συμβολής του καθενός. Σε περίπτωση 
που ένας ή περισσότεροι δημιουργοί δεν προστατεύο¬ 
νται κατά τις διατάξεις των νόμων περί πνευματικής 
ιδιοκτησίας, οι προσιατευόμενοι δημιουργοί παίρνουν 
το ποσοστό αμοιβής που συμφωνήθηκε ή αυτό το οποίο 
θα έπαιρναν κατά την παράγραφο 1 του παρόντος 
άρθρου, αν προστατεύονταν όλοι οι δημιουργοί. 

4. Σε περίπτωση εκμίσθωσης ή δανεισμού αντιτύπων 
από τρίτων, η αμοιβή για την παροχή της αναγκαίας 
άδειας κατανέμεται σε ίσα μέρη ανάμεσα στο δημιουργό 
και τον εκδότη. 

5. Στις περιπτώσεις που αμοιβή του δημιουργού κα¬ 
θορίζεται οε ποσοστό επί της λιανικής πώλησης, όλα 
τα αντίτυπα του έργου πρέπει να φέρουν την υπογραφή 
του συγγραφέα, εκτός αν ουμφωνηθεί άλλος τρόπος 
ελέγχου. Με προεδρικό διάταγμα, που θα εκδοθεί εντός 
εξαμήνου από της ισχύος του παρόντος νόμου, ύστερα 
από πρόταση του Υπουργού Πολιτισμού και έπειτα από 
ακροάσεις των ενδιαφερόμενων επαγγελματικών κλά¬ 
δων. θα καθορισθεί άλλος τρόπος ελέγχου του αριθμού 
των πωλούμενων αντιτύπων. 

6. Η αμοιβή που οφείλει να καταβάλλει ο εκδότης 
έντυπης έκδοσης στο μεταφραστή ενός έργου για τη 
μετάφραση, την αναπαραγωγή και θέση σε κυκλοφορία 
του έργου, συμφωνείται σε ορισμένο ποσοστό επί της 
τιμής λιανικής πώλησης όλων των πωλούμενων αντι¬ 
τύπων. Οι διατάξεις των παραγράφων 2, 4 και 5 του 
παρόντος άρθρου εφαρμόζονται αναλόγως. 

7. Το όνομα του μεταφραστή αναφέρεται υποχρεωτικά 
και με εμφανή τρόπο στη σελίδα του κύριου τίτλου του 
βιβλίου. Μετά από συμφωνία με τον εκδότη, το όνομα 
του μεταφραστή μπορεί να αναφέρεται και στο εξώφυλλο 
του βιβλίου. 

Άρθρο 34 

Ρυθμίσεις για τη σύμβαση οπτικοακουσπκής 
παραγωγής 

ί. Στη σύμβαση για τη δημιουργία οττπκοακουστικού 
έργου ανάμεσα στον παραγωγό και τον πνευματικό 
δημιουργό πρέπει να ορίζονται οι συγκεκριμένες εξου¬ 
σίες από το περιουσιακό δικαίωμα που μεταβιβάζονται 
στον παραγωγό. Στην αντίθετη περίπτωση, η σύμβαση 
επιφέρει μεταβίβαση στον παραγωγό εκείνων των ε¬ 
ξουσιών από το περιουσιακό δικαίωμα, που είναι ανα¬ 
γκαίες για την εκμετάλλευση του οπτικοακουστικού 
έργου, σύμφωνα με τα σκοπό της σύμβασης. Το οπτι- 
κοακουστικό έργο θεωρείται περατωμένο όταν εγκριθεί 
από τον πνευματικό δημιουργό το πρότυπο παραγωγής 
αντιτύπων προς εκμετάλλευση. Για κάθε παραμόρφωση, 
περικοπή ή άλλη τροποποίηση της οριστικής μορφής 
του οπτικοακουστικού έργου, όπως έχει εγκριθεί από 


τον πνευματικό δημιουργό, απαιτείται προηγούμενη ά¬ 
δεια αυτού. Το ηθικό δικαίωμα των δημιουργών των επί 
μέρους συμβολών δεν μπορεί να ασκηθεί παρά μόνο 
οε σχέση με την οριστική μορφή του οππκοακουσπκού 
έργου, όπως έχει εγκριθεί από τον πνευματικά δη¬ 
μιουργό. 

2. Στη σύμβαση ανάμεσα στον παραγωγό και τους 
δημιουργούς των επί μέρους συμβολών, που ενσωμα¬ 
τώθηκαν σε οππκοακουστικό έργο, πρέπει να ορίζονται 
οι συγκεκριμένες εξουσίες από το περιουσιακό δικαίωμα, 
που μεταβιβάζονται στον παραγωγό. Στην αντίθετη 
περίπτωση, η σύμβαση ανάμεσα ατον παραγωγό και 
τους δημιουργούς των επί μέρους συμβολών, εκτός 
των μουσικοσυνθετών και των σπχουργών, επιφέρει 
μεταβίβαση στον παραγωγό εκείνων των εξουσιών, που 
είναι αναγκαίες για την εκμετάλλευση του οππκοακου- 
σπκού έργου σύμφωνα με το σκοπό της σύμβασης. Το 
περιουσιακό δικαίωμα σε σχέση με άλλες χρήσεις των 
συμβολών παραμένει στους δημιουργούς, εφόσον οι 
συμβολές αυτές μπορούν να χρησιμοποιηθούν ανεξάρ¬ 
τητα από το οππκοακουστικό έργο. 

3. Ο πνευμαπκός δημιουργός διατηρεί το δικαίωμα 
χωριστής αμοιβής για κάθε τρόπο εκμετάλλευσης του 
οπτικοακουστικού έργου. Η αμοιβή αυτή καθορίζεται σε 
ορισμένο ποσοστό, το ύψος του οποίου συμφωνείται 
στη σχετική σύμβαση. Βάση για τον υπολογισμό του 
ποσοστού είναι όλα ανεξαιρέτως τα ακαθάριστα έσοδα 
ή τα έξοδα ή τα συνδυασμένα ακαθάριστα έσοδα και 
έξοδα, που πραγματοποιούνται από την εκμετάλλευση 
του οπτικοακουστικού έργου. Ο παραγωγός του οπτι- 
κοακουστιχού έργου υποχρεούται μία φορά το χρόνο 
να παρέχει εγγράφως στον πνευματικό δημιουργό κάθε 
πληροφορία, που αφορά την εκμετάλλευση του οππ- 
κοακουστικού έργου, επιδεικνύοντάς του όλα τα σχετικά 
έγγραφα. Από τη ρύθμιση της παρούσας παραγράφου 
εξαιρούνται οι διαψημισηκές ταινίες μικρού μήκους. 

4. Στην περίπτωση εκμίσθωσης υλικών φορέων εικό¬ 
νας ή ήχου και εικόνας πάνω στους οποίους έχει 
εγγραφεί οπτικοακουστικό έργο, ο πνευματικός δη¬ 
μιουργός διατηρεί πάντοτε το δικαίωμα εύλογης αμοιβής 
για την εκμίσθωση. Η ρύθμιση εφαρμόζεται και στην 
περίπτωση εκμίσθωσης υλικών φορέων ήχου. 

Άρθρο 35 

Ρυθμίσεις γιο τη ραδιοφωνική και τηλεοπτική 

μετάδοση 

1. Εφόσον δεν υπάρχει αντίθετη συμφωνία, σε πε¬ 
ρίπτωση επανάληψης της μετάδοσης ενός έργου από 
το ραδιόφωνο ή την τηλεόραση δεν χρειάζεται άλλη 
συναίνεση του δημιουργού πέρα από την αρχική, ο 
ραδιοτηλεοπτικός όμως οργανισμός υποχρεούται να 
καταβάλει πρόσθετη αμοιβή στο δημιουργό που ορίζεται 
για την πρώτη επανάληψη σε ποσοστό τουλάχιστον 
50% του ποσού που αρχικά συμφωνήθηκε και για κάθε 
επόμενη σε ποσοστό 20 %. Η διάταξη του προηγούμενου 
εδαφίου δεν ισχύει σπς σχέσεις των οργανισμών συλ¬ 
λογικής διαχείρισης με τους χρήστες που ρυθμίζονται 
στο άρθρο 56 του παρόντος νόμου. 

2. Η σύμβαση ραδιοφωνικής ή τηλεοπτικής μετάδοσης, 
αν δεν υπάρχει αντίθετη συμφωνία, δεν δίνει στον 
αντισυμβαλλόμενο ραδιοτηλεοπτικό οργανισμό την ε¬ 
ξουσία να επιτρέψει σε τρίτους τη μετάδοση ή αναμε- 

τάδοση του έργου στο κοινό με ηλεκτρομαγνητικά 
κύματα ή με υλικούς αγωγούς ή με οποιονδήποτε άλλο 

πο, παραλλήλως προς την επιφάνεια της γης ή 
μεαω δορυφόρων. 

3. Μετάδοση έργου μέσω δορυφόρου, όταν η εκπομπή 
μπορεί να ληφθεί στην Ελλάδα ή σε ουσιώδες μέρος 
της χώρας, είναι νόμιμη μόνο εφόσον ο ραδιοτηλεοπτι¬ 
κός οργανισμός από τον οποίο εκπορεύεται η ανοδική 
δέσμη έχει αποκτήσει την εξουσία ή έχει λάβει την ά¬ 
δεια για ραδιοτηλεοπτική μετάδοση στην Ελλάδα. 

Άρθρο 36 

Αμοιβή για θεατρική παράσταση 

1. Τα συγγραφικά δικαιώματα των θεατρικών συγγρα¬ 
φέων καθορίζονται οε ποσοστό επί των ακαθάριστων 
εισπράξεων μετά την αφαίρεση του φόρου δημοσίων 
θεαμάτων. 

2. Τα ελάχιστα όρια των ποσοστών αυτών καθορίζονται 
σε 22% για τα κρατικά θέατρα και σε 10% για τα 
ιδιωτικά θέατρα, συνολικά για ολόκληρο το πρόγραμμα 
μιας παράστασης με έργα πρωτότυπα ή με μεταφράσεις 
ή διασκευές κλασσικών έργων, αρχαίων ή νεοτέρων. 
Το ελάχιστο όριο ορίζεται σε 5% για τη μετάφραση 
έργων του σύγχρονου διεθνούς δραματολογίου. Αν στο 
πρόγραμμα περιλαμβάνονται έργα περισσότερων συγ¬ 
γραφέων, η αμοιβή κατανέμεται μεταξύ τους ανάλογα 
με τη χρονική διάρκεια του έργου του καθενός. 

Άρθρο 37 

Εκτέλεση μουσικής σε κινηματογράφους 

Το ελάχιστο όριο της αμοιβής των δημιουργών για 
την εκτέλεση μουσικών συνθέσεων με στίχους ή χωρίς, 
περιλαμβανομένων σε κινηματογραφικές ταινίες, σε αί¬ 
θουσες ή χώρους κινηματογράφων είναι 1% επί των 
ακαθάριστων εισπράξεων μετά την αφαίρεση του φόρου 
δημοσίων θεαμάτων. 

Άρθρο 38 

Δικαιώματα φωτογράφων 

1. Η μεταβίβαση του περιουσιακού δικαιώματος ή η 
σύμβαση και η άδεια εκμετάλλευσης, που αφορούν 
δημοσίευση φωτογραφίας οε εφημερίδα ή περιοδικό ή 
άλλο μέσο μαζικής ενημέρωσης, καλύπτει, εφόσον δεν 
υπάρχει αντίθετη συμφωνία, τη δημοσίευση της φωτο¬ 
γραφίας στη συγκεκριμένη εφημερίδα ή το συγκεκριμένο 
περιοδικό ή το συγκεκριμένο μέσο μαζικής ενημέρωσης, 
στο οποίο αναφερόταν η μεταβίβαση ή η σύμβαση και 
η άδεια εκμετάλλευσης, καθώς και τη διατήρησή της 
στο αρχείο τους. Για κάθε δημοσίευση μετά την πρώτη, 
οφείλεται το μισό της τρέχουσας αμοιβής. Η δημοσίευση 
φωτογραφίας από αρχείο εφημερίδας ή περιοδικού ή 
άλλου μέσου μαζικής ενημέρωσης, που έχει μεταβιβασθεί 
δεν επιτρέπεται χωρίς την αναφορά του τίτλου της 
εφημερίδας ή του περιοδικού ή του ονόματος του μέσου 
μαζικής ενημέρωσης, στο αρχείο των οποίων έχει πε- 
ριέλθει αρχικά με νόμιμο τρόπο η φωτογραφία. 

2. Εφόσον για τη δημοσίευση της φωτογραφίας πα- 
ραχωρείται το πρωτότυπο της φωτογραφικής αποτύ¬ 
πωσης, η παραχώρηση αυτή, αν δεν υπάρχει αντίθετη 
συμφωνία, αφορά μόνο τη χρήση του πρωτοτύπου που 


πρέπει να επιστρέφεται στο φωτογράφο μετά την πραγ¬ 
ματοποίηση της χρήσης για την πρώτη δημοσίευση. 

3. Ο φωτογράφος διατηρεί το δικαίωμα αναζήτησης 
και επιστροφής των φωτογραφιών του, που δεν έχουν 
δημοσιευθεί, σε οποιοδήποτε χρονικά διάστημα μετά 
την παρέλευση τριμήνου από τη σύμβαση ή την άδεια 
εκμετάλλευσης προς τη συγκεκριμένη εφημερίδα ή το 
συγκεκριμένο περιοδικό ή άλλο μέσο μαζικής ενημέ¬ 
ρωσης. 

4. Σε κάθε δημοσίευση φωτογραφίας, πρέπει να α- 
ναφέρεται το όνομα του φωτογράφου. Το ίδιο ισχύει 
και στην περίπτωση μεταβίβασης αρχείου εφημερίδας 
ή περιοδικού ή άλλου μέαου μαζικής ενημέρωσης. 

5. 0 ιδιοκτήτης εφημερίδας ή περιοδικού δεν μπορεί 
να εκδίδει βιβλία ή λευκώματα και να πραγματοποιεί 
εκθέσεις χρησιμοποιώντας ως υλικό φωτογραφίες του 
μισθωτή φωτογράφου χωρίς την άδειά του. Το ίδιο 
ισχύει και στην περίπτωση δανεισμού. 

Άρθρο 39 

Ακυρότητα αντίθετων συμφωνιών 

Συμφωνίες, που προβλέπουν ρυθμίσεις διαφορετικές 
ή ύψος αμοιβών χαμηλότερο από τα καθοριζόμενα με 
τα προηγούμενα άρθρα του παρόντος κεφαλαίου, είναι, 
εφόσον δεν ορίζεται άλλως στο νόμο, άκυρες κατά το 
μέτρο που περιέχουν ρήτρες δυσμενέστερες για τους 
δημιουργούς. 

ΚΕΦΑΛΑΙΟ ΕΒΔΟΜΟ 

ΕΙΔΙΚΕΣ ΔΙΑΤΑΞΕΙΣ ΓΙΑ ΤΑ ΠΡΟΓΡΑΜΜΑΤΑ 
ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ 

Άρθρο 40 
Έργα μισθωτών 

Το περιουσιακά δικαίωμα σε πρόγραμμα ηλεκτρονικού 
υπολογιστή, που δημιουργήθηκε από μισθωτό σε εκτέ¬ 
λεση σύμβασης εργασίας ή σύμφωνα με τις οδηγίες 
του εργοδότη του, μεταβιβάζεται αυτοδικαίως στον 
εργοδότη, εκτός αν υπάρχει αντίθετη συμφωνία. 

Άρθρο 41 

Εξάντληση δικαιώματος 

Η πρώτη πώληση αντιγράφου ενός προγράμματος 
ηλεκτρονικού υπολογιστή μέσα στην Ευρωπαϊκή Κοι¬ 
νότητα από το δημιουργό ή με τη συγκατάθεσή του 
εξαντλεί το δικαίωμα διάθεσης του αντιτύπου αυτού 
μέσα στην Κοινότητα με εξαίρεση του δικαιώματος 
ελέγχου των μεταγενέστερων εκμισθώσεων του προ¬ 
γράμματος ή ενός αντιγράφου του. 

Άρθρο 42 

Περιορισμοί 

1. Εφόσον δεν υπάρχει αντίθετη συμφωνία, επιτρέ¬ 
πεται, χωρίς την άδεια του δημιουργού και χωρίς πλη¬ 
ρωμή αμοιβής, η αναπαραγωγή, η μετάφραση, η προ¬ 
σαρμογή, η διασκευή ή οποιαδήποτε άλλη μετατροπή 
ενός προγράμματος ηλεκτρονικού υπολογιστή, όταν οι 
πράξεις αυτές είναι αναγκαίες για την κατά προορισμό 
χρησιμοποίηση του προγράμματος, συμπεριλαμβανομέ- 

νης και της διόρθωσης σφαλμάτων, από το πρόσωπο 
που το απέκτησε νομίμως. 

2. Δεν εμπίπτει στον περιορισμό της προηγούμενης 
παραγράφου και χρειάζεται άδεια του δημιουργού η 
αναπαραγωγή που είναι αναγκαία για τη φόρτωση, την 
εμφάνιση στην οθόνη, την εκτέλεση, τη μεταβίβαση ή 
την αποθήκευση του προγράμματος ηλεκτρονικού υπο¬ 
λογιστή. 

3. Ο νόμιμος χρήστης ενός προγράμματος ηλεκτρο¬ 
νικού υπολογιστή δεν μπορεί να εμποδιστεί συμβατικά 
να παραγάγει, χωρίς την άδεια του δημιουργού και 
χωρίς πληρωμή αμοιβής, ένα εφεδρικό αντίγραφο του 
προγράμματος στο μέτρο που αυτό είναι απαραίτητο 
για τη χρήση. 

4. Επιτρέπεται στο νόμιμο χρήστη αντιγράφου προ¬ 
γράμματος ηλεκτρονικού υπολογιστή, χωρίς την άδεια 
του δημιουργού και χωρίς πληρωμή αμοιβής, η παρα¬ 
κολούθηση, η μελέτη ή η δοκιμή της λειτουργίας του 
προγράμματος προκειμένου να εντοπισθούν οι ιδέες 
και αρχές που αποτελούν τη βάση οποιοσδήποτε στοι¬ 
χείου του προγράμματος, εάν οι ενέργειες αυτές γί¬ 
νονται κατά τη διάρκεια πράξης που αποτελεί νόμιμη 
χρήση του προγράμματος. Αντίθετη συμφωνία δεν ε¬ 
πιτρέπεται. 

5. Αναπαραγωγή για ιδιωτική χρήση πέραν από τις 
περιπτώσεις των δύο προηγούμενων παραγράφων του 
παρόντος άρθρου δεν επιτρέπεται. 

Άρθρο 43 
Αποαυμττίληση 

1. Επιτρέπεται στο νόμιμο χρήοτη αντιγράφου προ¬ 
γράμματος, χωρίς την άδεια του δημιουργού και χωρίς 
πληρωμή αμοιβής, η ενέργεια των πράξων, που προ- 
βλέπονται στις παραγράφους ! και 2 του άρθρου 42, 
εφόσον είναι απαραίτητη προκειμένου να ληφθούν οι 
αναγκαίες πληροφορίες για τη διαλειτουργικότητα ενός 
ανεξάρτητα δημιουργηθέντος προγράμματος ηλεκτρο¬ 
νικού υπολογιστή με άλλα προγράμματα, εφόσον οι 
αναγκαίες για τη διαλειτουργικότητα πληροφορίες δεν 
ήταν ήδη ευκόλως και ταχέως προσιτές στο νόμιμο 
χρήστη και εφόσον οι πράξεις περιορίζονται στα μέρη 
του αρχικού προγράμματος, που είναι απαραίτητα για 
τη διαλειτουργικότητα αυτή. 

2. Οι διατάξεις της προηγούμενης παραγράφου δεν 
επιτρέπουν, οι πληροφορίες που ελήψθησαν κατ ε¬ 
φαρμογή τους: α) να χρησιμοποιηθούν για σκοπούς 
άλλους εκτός από την επίτευξη της διαλειτουργικότητας 
του ανεξάρτητα δημιουργηθέντος προγράμματος· β) να 
ανακοινωθούν σε άλλα πρόσωπα εκτός από τις περι¬ 
πτώσεις όπου αυτό απαιτείται για τη διαλειτουργικότητα 
του ανεξάρτητα δημιουργηθέντος προγράμματος ηλε¬ 
κτρονικού υπολογιστή γ) να χρησιμοποιηθούν για την 
επεξεργασία, την παραγωγή ή την εμπορία προγράμ¬ 
ματος ηλεκτρονικού υπολογιστή, του οποίου η έκφραοη 
είναι κατά βάση όμοια προς το αρχικό πρόγραμμα ή 
για οποιαδήποτε άλλη πράξη που προσβάλλει την πνευ¬ 
ματική ιδιοκτησία του δημιουργού. 

3. Οι διατάξεις του παρόντος άρθρου δεν μπορούν 
να ερμηνευθούν έτσι ώστε να επιτρέπεται η εφαρμογή 
τους κατά τρόπο που θα έβλαπτε την κανονική εκμε¬ 
τάλλευση του προγράμματος του ηλεκτρονικού υπολο¬ 
γιστή ή θα προκαλούσε αδικαιολόγητη βλάβη στα νόμιμα 


συμφέροντα του δημιουργού του. 

Άρθρο 44 

Διάρκεια της προστασίας 

Το δικαίωμα του δημιουργού προγράμματος ηλεκτρο¬ 
νικού υπολογιστή διαρκεί όσο η ζωή του δημιουργού 
και πενήντα χρόνια μετά το θάνατό του που υπολογί¬ 
ζονται από το τέλος του έτους όπου πέθανε ο δη¬ 
μιουργός. 

Άρθρο 45 

Ισχύς άλλων διατάξεων και συμφωνιών 

1. Οι διατάξεις του παρόντος κεφαλαίου δεν θίγουν 
άλλες νομικές διατάξεις, που αφορούν ιδίως τα διπλώ¬ 
ματα ευρεσιτεχνίας, τα σήματα, τον αθέμιτο ανταγω¬ 
νισμό, το εμπορικό απόρρητο, την προστασία των η¬ 
μιαγωγών προϊόντων ή το δίκαιο των συμβάσεων. 

2. Συμφωνίες αντίθετες προς τις παραγράφους 3 και 
4 του άρθρου 42 και προς το άρθρο 43 είναι άκυρες. 

ΚΕΦΑΛΑΙΟ ΟΓΔΟΟ 
ΣΥΓΓΕΝΙΚΑ ΔΙΚΑΙΩΜΑΤΑ 

Άρθρο 46 

Άδεια από ερμηνευτές ή εκτελεστές καλλιτέχνες 

1. Ως ερμηνευτές ή εκτελεστές καλλιτέχνες θεω¬ 
ρούνται τα πρόσωπα που ερμηνεύουν ή εκτελούν με 
οποιονδήποτε τρόπο έργα του πνεύματος όπως οι 
ηθοποιοί, οι μουσικοί, οι τραγουδιστές, οι χορωδοί, οι 
χορευτές, οι καλλιτέχνες κουκλοθέατρου, θεάτρου σκι¬ 
ών, θεάματος ποικιλιών (βαριετέ) ή ιπποδρόμου (τσίρ¬ 
κου). 

2. Οι ερμηνευτές ή εκτελεστές καλλιτέχνες έχουν 
το δικαίωμα να επιτρέπουν ή να απαγορεύουν: α) την 
εγγραφή της ζωντανής ερμηνείας ή εκτέλεσής τους 
σε υλικό φορέα ήχου ή εικόνας ή ήχου και εικόνας β) 
την άμεοη ή έμμεση αναπαραγωγή της εγγραφής της 
ερμηνείας ή εκτέλεσής τους καθώς και τη θέση σε 
κυκλοφορία με μεταβίβαση της κυριότητας, με εκμίσθωση 
ή με δημόσιο δανεισμό του υλικού φορέα με την εγγραφή 
γ) τη ραδιοτηλεοπτική μετάδοση με οποιονδήποτε τρό¬ 
πο, όπως ηλεκτρομαγνητικά κύματα, δορυφόροι, καλώ¬ 
δια, καθώς και την παρουσίαση στο κοινό του υλικού 
φορέα με την παράνομη εγγραφή' δ) τη ραδιοτηλεοπτική 
μετάδοση με οποιονδήποτε τρόπο, όπως ηλεκτρομα- 
γνητχκά κύματα, δορυφόροι, καλώδια, της ζωντανής 
ερμηνείας ή εκτέλεσής τους, εκτός αν η μετάδοση 
αυτή αποτελεί αναμετάδοση νόμιμης μετάδοσης 1 2 3 ε) την 
παρουσίαση στο κοινό της ζωντανής ερμηνείας ή ε¬ 
κτέλεσής τους, που γίνεται με οποιονδήποτε τρόπο, 
εκτός από ραδιοτηλεοπτική μετάδοση. 

3. Η άδεια που απαιτείται για την ενέργεια των 
πράξεων της παραγράφου 2 του παρόντος άρθρου, αν 
δεν υπάρχει αντίθετη συμφωνία στην οποία να ορίζονται 
συγκεκριμένα οι πράξεις για τις οποίες δίνεται η άδεια, 
θεωρείται ότι έχει δοθεί, όταν ο ερμηνευτής ή εκτε¬ 
λεστής καλλιτέχνης συνδέεται μ' εκείνον που επιχειρεί 
αυτές τις πράξεις με σύμβαση εργασίας, που έχει ως 
σκοπό την ενέργεια αυτών των συγκεκριμένων πράξεων. 

Ο ερμηνευτής ή εκτελεστής καλλιτέχνης διατηρεί 

πάντοτε το δικαίωμα αμοιβής για την ενέργεια καθεμιάς 
από τις πράξεις που προβλέπονται στην παράγραφο 2 
■ ου παρόντος άρθρου σε κάθε τρόπο εκμετάλλευσης 
ι Υ’- ερμηνείας ή εκτέλεσής του. Ειδικότερα, ο ερμη¬ 
νευτής ή εκτελεστής καλλιτέχνης διατηρεί το δικαίωμα 
εύλογης αμοιβής για την εκμίσθωση, χωρίς να μπορεί 
να παραιτηθεί από αυτό, εάν έχει δώσει σε παραγωγό 
μλικών φορέων ήχου ή εικόνας ή ήχου και εικόνας 
άδεια για την εκμίσθωση του υλικού φορέα με την 
εγγραφή της ερμηνείας του. 

4, Σε περίπτωση ερμηνείας ή εκτέλεσης από σύνολο, 
οι μετέχοντες σε αυτό ερμηνευτές ή εκτελεστές καλ¬ 
λιτέχνες ορίζουν με πλειοψηφία και εγγράφως έναν 
αντιπρόσωπό τους για την άσκηση των δικαιωμάτων 
που προβλέπονται στη δεύτερη παράγραφο του παρό¬ 
ντος άρθρου. Αυτή η αντιπροσώπευση δεν αφορά το 
διευθυντή της ορχήστρας ή της χορωδίας, του σολίστ, 
τους πρωταγωνιστές και το σκηνοθέτη. Αν δεν έχει 
ορισθεί αντιπρόσωπος σύμφωνα με το εδάφιο α' της 
παρούσας παραγράφου, η άσκηση των δικαιωμάτων που 
προβλέπονται στη δεύτερη παράγραφο του παρόντος 
άρθρου γίνεται από το διευθυντή του συνόλου. 

5. Απαγορεύεται η μεταβίβαση εν ζωή των δικαιωμάτων 
που προβλέπονται στη δεύτερη παράγραφο του παρό¬ 
ντος άρθρου, καθώς και η παραίτηση από αυτά. Είναι 
δυνατή η ανάθεση της διαχείρισης και προστασίας των 
δικαιωμάτων αυτών σε οργανισμούς συλλογικής διαχεί¬ 
ρισης κατά τα οριζόμενα στα άρθρα 54 έως 58 του 
παρόντος νόμου. 

Άρθρο 47 

Άδεια από παραγωγούς υλικών φορέων 

1, Οι παραγωγοί υλικών φορέων ήχου ή εικόνας ή 
ήχου και εικόνας έχουν το δικαίωμα να επιτρέπουν ή 
να απαγορεύουν την άμεση ή έμμεση αναπαραγωγή και 
τη θέση σε κυκλοφορία με μεταβίβαση της κυριότητας, 
με εκμίσθωση ή με δημόσιο δανεισμό των φορέων που 
έχουν παραγάγει. Έχουν επίσης το δικαίωμα να απα¬ 
γορεύουν την εισαγωγή υλικών φορέων που παρήχθησαν 
στο εξωτερικό χωρίς τη συναίνεσή τους ή. εφόσον 
πρόκειται για εισαγωγή από χώρες εκτός της Ευρω¬ 
παϊκής Κοινότητας, που το δικαίωμα της εισαγωγής 
τους είχε συμβατικά διατηρηθεί από τον παραγωγό. 

2. Ως παραγωγός υλικού φορέα ήχου νοείται το 
φυσικό ή νομικό πρόσωπο με πρωτοβουλία και ευθύνη 
του οποίου πραγματοποιείται η πρώτη εγγραφή σειράς 
ήχων μόνο. Ως παραγωγός υλικού φορέα εικόνας ή 
ήχου και εικόνας νοείται το φυσικό ή νομικό πρόσωπο 
με πρωτοβουλία και ευθύνη του οποίου πραγματοποιείται 
η πρώτη εγγραφή σειράς εικόνων με ή χωρίς ήχο. 

Άρθρο 48 

Άδεια από ραδιοτηλεοπτικούς οργανισμούς 

1. Οι ραδιοτηλεοπτικοί οργανισμοί έχουν το δικαίωμα 
να επιτρέπουν ή να απαγορεύουν: α) την αναμετάδοση 
των εκπομπών τους με οποιονδήποτε τρόπο, όπως 
ηλεκτρομαγνητικά κύματα, δορυφόροι, καλώδια, β) την 
παρουσίαση στο κοινό των εκπομπών τους σε χώρους 
όπου η είσοδος επιτρέπεται με εισιτήριο, γ) την εγγραφή 
των εκπομπών τους σε υλικούς φορείς ήχου ή εικόνας 
ή ήχου και εικόνας, είτε οι εκπομπές αυτές μεταδίδονται 


ενσυρμάτως είτε αουρμάτως, συμπερκλαμβανόμενης της 
καλωδιακής ή δορυφορικής μετάδοσης, δ) την άμεση 
ή έμμεση αναπαραγωγή της εγγραφής των εκπομπών 
τους, καθώς και τη θέση σε κυκλοφορία με μεταβίβαση 
της κυριότητας, με εκμίσθωση ή με δημόσιο δανεισμό 
του υλικού φορέα με την εγγραφή των εκπομπών τους. 

Ζ Οι ραδιοτηλεπτικοί οργανισμοί δεν έχουν το δικαίωμα 
που προβλέπεται στο εδάφιο γ' της παραγράφου 1 του 
παρόντος άρθρου, όταν αναμεταδίδουν απλώς μέσω 
καλωδίου εκπομπές ραδιοτηλεοπτικών οργανισμών. 

Άρθρο 49 

Δικαίωμα εύλογης αμοιβής 

1. Οταν υλικός φορέας ήχου ή εικόνας ή ήχου και 
εικόνας που έχει νόμιμα εγγράφει χρησιμοποείται για 
ραδιοτηλεοπτική μετάδοση με οποιονδήποτε τρόπο, 
όπως ηλεκτρομαγνητικά κύματα, δορυφόροι, καλώδια, 
ή για παρουσίαση στο κοινό, ο χρήστης οφείλει εύλογη 
και ενιαία αμοιβή στους ερμηνευτές ή εκτελεστές καλ¬ 
λιτέχνες, των οποίων η ερμηνεία ή η εκτέλεση έχει 
εγγράφει στον υλικό φορέα, και στους παραγωγούς 
των υλικών αυτών φορέων. Η αμοιβή αυτή καταβάλλεται 
υποχρεωτικά σε οργανισμούς συλλογικής διαχείρισης 
των σχετικών δικαιωμάτων. Οι οργανισμοί αυτοί υπο- 
χρεούνται να διαπραγματεύονται, να συμφωνούν τις 
αμοιβές, να προβάλλουν τις σχετικές αξιώσεις για την 
καταβολή και να εισπράττουν τις σχετικές αμοιβές από 
τους χρήστες. Σε περίπτωση διαφωνίας μεταξύ των 
χρηστών και των οργανισμών συλλογικής διαχείρισης, 
το ύψος της εύλογης αμοιβής και οι όροι της πληρωμής 
καθορίζονται από το μονομελές πρωτοδικείο κατά τη 
διαδικασία των ασφαλιστικών μέτρων. Οριστικά περί της 
αμοιβής αποφαίνεται το αρμόδιο δικαστήριο. 

2. Το δικαίωμα εύλογης αμοιβής των ερμηνευτών ή 
εκτελεστών καλλιτεχνών που προβλέπεται από την 
πρώτη παράγραφο του παρόντος άρθρου είναι ανεκ- 
χώρητο, με την επιφύλαξη της υποχρεωτικής ανάθεσης 
της είσπραξης και διαχείρισης στους οργανισμούς συλ¬ 
λογικής διαχείρισης που λειτουργούν σύμφωνα με τα 
άρθρα 54 έως 56 του παρόντος νόμου. 

3. Οι εισπραττόμενες αμοιβές κατανέμονται εξ ημι- 
σείας μεταξύ ερμηνευτών ή εκτελεστών καλλιτεχνών 
και παραγωγών των υλικών φορέων. Η κατανομή των 
ειοπραττόμενων αμοιβών μεταξύ των ερμηνευτών ή 
εκτελεστών καλλιτεχνών και μεταξύ των παραγωγών 
γίνεται κατά τις μεταξύ τους συμφωνίες που περιέχονται 
στον κανονισμό του κάθε οργανισμού συλλογικής δια¬ 
χείρισης. 

4. Οι ερμηνευτές ή εκτελεστές καλλιτέχνες έχουν 
δικαίωμα εύλογης αμοιβής για τη ραδιοτηλεοπτική ανα¬ 
μετάδοση της ερμηνείας ή εκτέλεσής τους που μετα¬ 
δίδεται ραδιοτηλεοπτικά. Το δικαίωμα εύλογης αμοιβής 
που προβλέπεται από την παρούσα παράγραφο είναι 
ανεκχώρητο και είναι δυνατή μόνο η ανάθεση της 
είσπραξης και διαχείρισης στους οργανισμούς συλλο¬ 
γικής διαχείρισης κατά τα οριζόμενα στα άρθρα 54 έως 
58 του παρόντος νόμου. 

Άρθρο 50 
Ηθικό δικαίωμα 

ί. Οι ερμηνευτές ή εκτελεστές καλλιτέχνες έχουν 
καθ' όλη τη διάρκεια της ζωής τους το δικαίωμα ανα- 

γνώρισης και προβολής της πατρότητάς τους πάνω 
στην ερμηνεία ή την εκτέλεσή τους και το δικαίωμα 
της απαγόρευσης κάθε παραμόρφωσης της ερμηνείας 
ή της εκτέλεσης αυτής. 

2. Μετά το θάνατο του ερμηνευτή ή εκτελεστή καλ¬ 
λιτέχνη το δικαίωμα αυτό περιέρχεται στους κληρονό¬ 
μους του. 

3. Οι διατάξεις του άρθρου 12 παράγραφος 2 και του 
άρθρου 16 εφαρμόζονται αναλόγως και στο ηθικό δι¬ 
καίωμα των ερμηνευτών ή εκτελεστών καλλιτεχνών. 

Άρθρο 51 

Δικαιώματα εκδοτών 

Εκδότες εντύπων έχουν το δικαίωμα να επιτρέπουν 
ή να απαγορεύουν την αναπαραγωγή, με φωτοτυπικές, 
ηλεκτρονικές ή όποιες άλλες μεθόδους, για σκοπούς 
εκμετάλλευσης, της στοιχειοθεσίας και της σελιδοποίη¬ 
σης των έργων που έχουν εκ δώσει. 

Άρθρο 52 

Τύπος άδειας, περιορισμοί και διάρκεια δικαιωμάτων 

Τα δικαιώματα που προβλέπονται στα άρθρα 46 έως 

51 διέπονται από τους ακόλουθους κανόνες: α) οι 
δικαιοπραξίες, που αφορούν τα δικαιώματα αυτά, ισχυουν 
μόνο εφόσον έγιναν γραπτώς β) οι περιορισμοί, που 
προβλέπονται για το περιουσιακό δικαίωμα της πνευμα¬ 
τικής ιδιοκτησίας, ισχύουν αναλόγως και γι αυτά γ) η 
διάρκεια των δικαιωμάτων των ερμηνευτών ή εκτελεστών 
καλλιτεχνών, που προβλέπονται από τα άρθρα 46 και 
49 του παρόντος νόμου, ορίζεται σε πενήντα χρόνια 
από το τέλος του έτους κατά το οποίο έγινε η ερμηνεία 
ή η εκτέλεση, αλλά δεν μπορεί να είναι μικρότερη από 
τη διάρκεια της ζωής του καλλιτέχνη· δ) η διάρκεια των 
δικαιωμάτων των παραγωγών υλικών φορέων, των ρα¬ 
διοτηλεοπτικών οργονισμών και των εκδοτών που προ- 
βλέποντα» στο άρθρα 47 έως 49 και 51 του παρόντος 
νόμου ορίζεται σε πενήντα χρόνια από το τέλος του 
έτους κατά το οποίο έγινε η αρχική παραγωγή του 
υλικού φορέα ή η πρώτη ραδιοτηλεοπτική εκπομπή ή 
η τελευταία έκδοση του έργου. 

Άρθρο 53 

Προστασία της πνευματικής ιδιοκτησίας 

Η προστασία, που προβλέπεται από τα άρθρα 46 έως 

52 του παρόντος νόμου, αφήνει ακέραιη και δεν επη¬ 
ρεάζει κατά κανένα τρόπο την προστασία της πνευ¬ 
ματικής ιδιοκτησίας. Καμία από τις διατάξεις που ανα- 
φέρονται στο προηγούμενο εδάφιο δεν μπορεί νο ερ- 
μηνευθεί κατά τρόπο που θίγει την προστασία αυτή. 
Εάν οι ερμηνευτές ή εκτελεστές καλλιτέχνες, οι πα¬ 
ραγωγοί υλικών φορέων ήχου ή εικόνας ή ήχου και 
εικόνας, οι ραδιοτηλεοπτικοί οργανισμοί και οι εκδότες 
εντύπων έχουν αποκτήσει, εκτός από το συγγενικό 
δικαίωμα και δικαίωμα πνευματικής ιδιοκτησίας στο έργο, 
το δικαίωμα αυτό και το συγγενικό δικαίωμα υπάρχουν 
παραλλήλως και παρέχουν τις εξουσίες που απορρέουν 
από το κάθε δικαίωμα. 


ΚΕΦΑΛΑΙΟ ΕΝΑΤΟ 

ΣΥΛΛΟΓΙΚΗ ΔΙΑΧΕΙΡΙΣΗ ΔΙΚΑΙΩΜΑΤΩΝ 
Άρθρο 54 

Ανάθεση διαχείρισης 

1. Οι δημιουργοί μπορούν να αναθέτουν σε οργανι¬ 
σμούς συλλογικής διαχείρισης και προστασίας, που 
έχουν αποκλειστικά αυτόν το σκοπό, τη διαχείριση ή 
την προστασία ή τη διαχείριση και την προστασία του 
περιουσιακού τους δικαιώματος ή εξουσιών που απορ¬ 
ρέουν από αυτό. Το ίδιο ισχύει και για τους δωρεοδόχους 
των δημιουργών, καθώς και για τους καθολικούς ή αιτία 
θανάτου διαδόχους, όπως επίσης και για το ίδρυμα που 
συνιστά ο δημιουργός. Οι οργανισμοί αυτοί λειτουργούν 
με οποιαδήποτε εταιρική μορφή. Αν λειτουργούν με τη 
μορφή ανώνυμης εταιρείας, τότε οι μετοχές της εται¬ 
ρείας αυτής είναι υποχρεωτικώς ονομαστικές στο σύ¬ 
νολό τους. Κατά τα λοιπά, εφαρμόζονται οι διατάξεις 
των παρ. 2 έως 4 του άρθρου 24 του ν. 1746/1988. Η 
κοινοποίηση που προβλέπεται από την παρ. 4 του 
άρθρου 24 του ν. 1746/1988 γίνεται μόνο προς το 
Υπουργείο Πολιτισμού. Οι παραπάνω οργανισμοί μπο¬ 
ρούν επίσης να λειτουργήσουν και ως αστικοί συνεται¬ 
ρισμοί κατά το ν. 1667/1986. Στην τελευταία περίπτωση 
α) όπου στο ν. 1667/1986 αναφέρεται, με οποιαδήποτε 
αρμοδιότητα, το Υπουργείο Εθνικής Οικονομίας τις 
αρμοδιότητές του αναλαμβάνει το Υπουργείο Πολιτι¬ 
σμού 1 β) οι συνεταιρισμοί αυτοί μπορούν να ιδρυθούν 
και να λειτουργήσουν σε πανελλήνια βάση κατ' εξαίρεση 
της αρχής της τοπικότητας 1 γ) στους συνεταιρισμούς 
μπορούν επίσης να μετέχουν ως μέλη και νομικά πρό¬ 
σωπα 6) τα θέματα των συνεταιριστικών μερίδων μπο¬ 
ρούν να ρυθμιστούν κατ' άλλο τρόπο, από εκείνο που 
προβλέπει ο ν. 1667/1986, με προεδρικό διάταγμα που 
θα εκδοθεί μετά από πρόταση του Υπουργού Πολιτισμού. 

2. Προκειμένου για δευτερεύουσα σύγχρονη, ακέραιη 
και αμετάβλητη μετάδοση ραδιοτηλεοπτικών προγραμ¬ 
μάτων μέσω καλωδίων ή άλλων υλικών αγωγών, η 
συλλογική διαχείριση της σχετικής εξουσίας των δη¬ 
μιουργών είναι υποχρεωτική. 

3. Η ανάθεση μπορεί να γίνεται είτε με μεταβίβαση 
του δικαιώματος ή των σχετικών εξουσιών προς το 
σκοπό της διαχείρισης ή της προστασίας είτε με παροχή 
σχετικής πληρεξουσιότητας. Η ανάθεση γίνεται εγγρά- 
φως και κάθε φορά για ορισμένο χρόνο που δεν μπορεί 
να είναι μεγαλύτερος από τρία χρόνια. Η ανάθεση 
. αφορά όλα τα έργα του δημιουργού που είναι κατάλληλα 
για την εκμετάλλευση με την εξουσία στην οποία α- 
ναφέρεται η ανάθεση ή ορισμένα από αυτά. Σε περί¬ 
πτωση αμφιβολίας τεκμαίρεται ότι η ανάθεση αφορά 
όλα τα έργα, συμπεριλαμβανομένων και των μελλοντικών 
έργων για χρονικό διάστημα που δεν μπορεί να είναι 
μεγαλύτερο από τρία χρόνια. 

4. Κάθε οργανισμός, που έχει ή πρόκειται να αναλάβει 
τη συλλογική διαχείριση ή προστασία των εξουσιών, 
που απορρέουν από το περιουσιακό δικαίωμα των δη¬ 
μιουργών, υποχρεούται, πριν αρχίσει τη λειτουργία του, 
να καταθέσει στο Υπουργείο Πολιτισμού σχετική δήλωση 



266 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


συνοδευόμενη από τον Κανονισμό που συντάοσεται 
από τόν οργανισμό και πρέπει πάντως να περιέχει τα 
ακόλουθα στοιχεία: α) το ύψος του Κεφαλαίου του 
οργανισμού· β) το Καταστατικό ή το εταιρικό σύμφωνο 
αν πρόκειται για εταιρεία γ) τον υπεύθυνο εκπρόσωπο 
του οργανισμού, όπως επίσης και τα πρόσωπα που 
διοικούν τον οργανισμό, τα οποία πρέπει να μην έχουν 
καταδικαστεί για κακούργημα ή για πλημμέλημα κατά 
της ιδιοκτησίας ή της περιουσίας και να παρέχουν τα 
εχέγγυα επαγγελματικού ήθους δ) τον αριθμό των 
δημιουργών, που έχουν αναθέσει στον οργανισμό τη 
διαχείριση εξουσιών, που απορρέουν από το περιουσιακό 
τους δικαίωμα 1 ε) τη νομική μορφή της ανάθεσης της 
διαχείρισης 1 στ) τη διάρκεια της ανάθεσης ζ) το χρόνο, 
τις αρχές και τον τρόπο διανομής των αμοιβών στους 
δικαιούχους· και η) το ύψος των εξόδων διαχείρισης, 
όπως επίσης και κάθε στοιχείο που είναι απαραίτητο 
για να εξασφαλίζεται η βιωσιμότητα και η αποτελεσμα- 
τικότητα της λειτουργίας του οργανισμού. Το Υπουργείο 
Πολιτισμού ελέγχει τη δήλωοη και τον Κανονισμό του 
οργανισμού συλλογικής διαχείρισης και, εάν πληρούνται 
οι προϋποθέσεις του παρόντος νόμου, χορηγεί την 
έγκριση για τη λειτουργία του οργανισμού αυτού. Κάθε 
μεταβολή των παραπάνω στοιχείων του Κανονισμού 
πρέπει να ανακοινώνεται στο Υπουργείο Πολιτισμού και 
να εγκρίνεται από αυτό. Σε αντίθετη περίπτωση εξα¬ 
κολουθεί να ισχύει ο αρχικός Κανονισμός του οργανι¬ 
σμού συλλογικής διαχείρισης, όπως είχε εγκριθεί από 
το Υπουργείο κατά την έναρξη λειτουργίας του Οργα¬ 
νισμού. 

5. Το Υπουργείο Πολιτισμού ελέγχει την τήρηση των 
διατάξεων του παρόντος νόμου και του Κανονισμού 
κατά τη λειτουργία του οργανισμού, ο οποίος έχει την 
υποχρέωση να θέτει στη διάθεση των οργάνων του 
Υπουργείου τα βιβλία του και κάθε άλλο στοιχείο ανα¬ 
γκαίο για την αποτελεσματική άσκηση του ελέγχου 
αυτού. Οι οργανισμοί υπόκεινται στον έλεγχο των ορ¬ 
κωτών λογιστών ανεξάρτητα από τη νομική τους μορφή, 
εκτός αν πρόκειται για οργανισμούς μη κερδοσκοπικούς 

6. Σε περίπτωση διαπίστωσης σοβαρής παράβασης ή 
επανειλλημένων παραβάσεων του νόμου ή του Κανο¬ 
νισμού, παρά τη σχετική προειδοποίηση του Υπουργού 
Πολιτισμού, επιφυλασσομένων των διατάξεων για άλλες 
κυρώσεις, ο Υπουργός Πολιτισμού μπορεί να επιβάλλει 
στον οργανισμό που διέπραξε την παράβαση διοικητικό 
πρόστιμο 500.000 έως 10.000.000 δραχμών. Τα όργανα 
ελέγχου που θα διαπιστώνουν τις παραβάσεις, η δια¬ 
δικασία επιβολής του προστίμου ύστερα από ακρόαση 
του ενδιαφερομένου, καθώς και τυχόν αναπροσαρμογή 
των παραπάνω ποσών θα καθορισθούν με προεδρικά 
διατάγματα ύστερα από πρόταση του Υπουργού Πολι¬ 
τισμού. 

7. Όπου στις διατάξεις του παρόντος νόμου χρησι¬ 
μοποιείται ο όρος "Κανονισμός·, εννοείται ο Κανονισμός 
της παραγράφου 4 του παρόντος άρθρου. 

Άρθρο 55 

Αρμοδιότητες των οργανισμών συλλογικής 

διαχείρισης 

1. Οι οργανισμοί συλλογικής διαχείρισης ή προστασίας 
έχουν τις ακόλουθες αρμοδιότητες: α) να καταρτίζουν 
συμβάσεις με τους χρήστες για τους όρους εκμετάλ¬ 


λευσης των έργων, καθώς και για την οφειλόμενη 
αμοιβή· β) να εξασφαλίζουν στους δημιουργούς ποσο¬ 
στιαία αμοιβή κατά τα οριζόμενα στο άρθρο 32 παρ. 1 
του παρόντος νόμου' γ) να εισπράττουν την αμοιβή και 
να κατανέμουν μεταξύ των δημιουργών τα εισπραττό- 
μενα ποσά - δ) να εισπράττουν την αμοιβή που προ- 
βλέπεται από το άρθρο 18 παρ. 3 του παρόντος νόμου 
και να τη διανέμουν μεταξύ των δημιουργών ε) να 
προβαίνουν, σύμφωνα με το δεύτερο εδάφιο της πα¬ 
ραγράφου 2 του παρόντος άρθρου, σε κάθε διοικητική 
ή δικαστική ή εξώδικη ενέργεια για τη νόμιμη προστασία 
ίων δικαιωμάτων των δημιουργών ή των δικαιοδόχων 
τους και ιδίως να υποβάλλουν αιτήσεις ασφαλιστικών 
μέτρων, να εγείρουν αγωγές, να ασκούν ένδικα μέσα, 
να υποβάλλουν μηνύσεις και εγκλήσεις, να παρίστανται 
ως πολιπκώς ενάγοντες, να ζητούν την απαγόρευση 
πράξεων που προσβάλλουν το δικαίωμα ως προς τις 
εξουσίες που τους έχουν ανατεθεί και να ζητούν την 
κατάσχεση παρανόμων αντιτύπων, κατά το άρθρο 64 
του παρόντος νόμου στ) να λαμβάνουν από τους χρή¬ 
στες κάθε πληροφορία αναγκαία για τον καθορισμό, 
την είσπραξη και κατανομή των εισπραττόμενων ποσών 
ζ) να ενεργούν, με σύμπραξη της δημόσιας αρχής ή 
κατά τη διαδικασία του άρθρου 64 του παρόντος νόμου 
τους αναγκαίους ελέγχους σε καταστήματα πώλησης 
ή ενοικίασης ή δανεισμού αντιτύπων ή δημόσιας εκτέ¬ 
λεσης των έργων που προστατεύουν για να διαπιστώ¬ 
νουν αν οι πράξεις αυτές δεν προσβάλλουν τα δικαιώ¬ 
ματα των δημιουργών. Η ιδρυτική πράξη του οργανισμού 
μπορεί να περιορίζει τις αρμοδιότητές του σε μερικές 
μόνο από ης αναφερόμενες παραπάνω. 

2. Τεκμαίρεται ότι οι οργανισμοί συλλογικής διαχεί¬ 
ρισης ή προστασίας έχουν την αρμοδιότητα διαχείρισης 
ή προστασίας όλων των έργων ή όλων των πνευματικών 
δημιουργών για τα οποία δηλώνουν εγγράφως ότι έχουν 
μεταβιβαοθεί σ' αυτούς οι σχετικές εξουσίες ή ότι κα¬ 
λύπτονται από την πληρεξουσιότητα. Οι οργανισμοί 
συλλογικής διαχείρισης ή προστασίας μπορούν να ε¬ 
νεργούν πάντα, δικαστικώς ή εξωθίκως, στο δικό τους 
όνομα είτε η αρμοδιότητα τους στηρίζεται σε μεταβίβαση 
της εξουσίας είτε στηρίζεται σε πληρεξουσιότητα, νο¬ 
μιμοποιούνται δε πάντως στην άσκηση όλων των δι¬ 
καιωμάτων του δημιουργού που έχουν μεταβιβαστεί σ' 
αυτούς ή που καλύπτονται από την πληρεξουσιότητα. 

3. Για τη δικαστική επιδίωξη της προστασίας των 
έργων και των δημιουργών που προστατεύονται από 
τον οργανισμό συλλογικής διαχείρισης ή προστασίας, 
αρκεί η δειγματοληπτική αναφορά των έργων που έγιναν 
αντικείμενο εκμετάλλευσης χωρίς την απαιτούμενη άδεια 
και δεν απαιτείται η πλήρης απαρίθμηση των έργων 
αυτών. 

4. Αν αμφισβητηθεί από το δικαιούχο ότι ορισμένο 
έργο, που περιεχόταν στη δήλωση της παραγράφου 2 
του παρόντος άρθρου και στη σύμβαση που καταρτίσθηκε 
με το χρήστη με βάση τη δήλωση αυτή, ανήκε στην 
αρμοδιότητα του οργανισμού, ο οργανισμός οφείλει να 
συντρέξει με κάθε τρόπο τον αντισυμβαλλόμενό του 
χρήστη και ιδίως να παρέμβει στη σχετική δίκη. Αν 
αποδειχθεί ότι το έργο δεν ανήκε στην αρμοδιότητα 
του οργανισμού, ο οργανισμός εκτός από τις ποινικές 
ευθύνες οφείλει να αποζημιώσει τον αντισυμβαλλόμενο 
και η σχετική αγωγή εκδικάζεται κατά την ειδική δια- 

Άρθρο 57 

Σχέσεις με τους δημιουργούς 


δικασία των εργατικών διαφορών 

Άρθρο 56 
Σχέσεις με τους χρήστες 

1- ° ι οργανισμοί συλλογικής διαχείρισης προκειμένου 
οι χρήστες να έχουν την ευχέρεια της χρήσης των 
έργων του ρεπερτορίου τους αξιώνουν από αυτούς 
ποοοστιαία αμοιβή κατά τα οριζόμενα στο άρθρο 32 
παράγραφος 1 του παρόντος νόμου. Οι εξαιρέσεις από 
την ποσοστιαία αμοιβή που προβλέπονται στο άρθρο 
32 παράγραφος 2 του παρόντος νόμου δεν εφαρμό¬ 
ζονται στην περίπτωση αυτή. 

2. Οι οργανισμοί συλλογικής διαχείρισης δεν μπορούν 
χωρίς να συντρέχει σπουδαίος λόγος να αρνηθούν την 
κατάρτιση με τους χρήστες των συμβάσεων που προ- 
βλέπονται στην πρώτη περίπτωση της παραγράφου 1 
του προηγούμενου άρθρου. Αν ο χρήστης ισχυρίζεται 
ότι ο οργανισμός συλλογικής διαχείρισης αξιώνει αμοιβή 
προφανώς δυσανάλογη προς αυτήν που συνήθως κα¬ 
ταβάλλεται οε παρόμοιες περιπτώσεις οφείλει, πριν από 
οποιαδήποτε χρήση, να προκαταβόλει στον οργανισμό 
ή το ζητούμενο ποσό αμοιβής ή το ποσό που θα έχει 
ορίσει, ύστερα από αίτηση του χρήστη, ως συνήθως 
καταβαλλόμενο σε παρόμοιες περιπτώσεις το Μονο¬ 
μελές Πρωτοδικείο κατά τη διαδικασία των ασφαλιστικών 
μέτρων. Οριστικά περί της αμοιβής αποφαίνεται το 
αρμόδιο δικαστήριο. 

3. Οργανώσεις αντιπροσωπευτικές των χρηστών και 
οργανισμοί συλλογικής διαχείρισης μπορούν να συμ¬ 
φωνήσουν εγγράφως, και πριν ανακύψει διαφωνία, τον 
ορισμό ενός προσώπου, καθοριζόμενου ονομαστικώς ή 
βάοει ιδιότητας, ως διαιτητή για τον καθορισμό του 
ποσού της αμοιβής που οφείλει να καταβάλει ο χρήστης. 
Ο διαιτητής μπορεί να διατάξει την προκαταβολή ποσού 
μέχρις ότου ορίσει το οριστικό ύψος της οφειλόμενης 
αμοιβής. Ο διαιτητής που έχει έτσι οριστεί είναι απο¬ 
κλειστικά αρμόδιος για την επίλυση της διαφωνίας και 
η απόφασή του είναι εκτελεστή. Διαιτητή μπορεί να 
έχει ορίσει και ο Υπουργός Πολιτισμού, οπότε η προ¬ 
σφυγή σ' αυτόν για την επίλυση της διαφωνίας εξαρτάται 
από τη θέληση των μερών που διαφωνούν Οι οργανισμοί 
συλλογικής διαχείρισης καταρτίζουν κατάλογο με τις 
αμοιβές που απαιτούν από τους χρήστες (αμοιβολόγιο), 
ο οποίος πρέπει να γνωστοποιείται προς το κοινό με 
δημοσίευσή τους σε τρεις εφημερίδες, από τις οποίες 
η μία πρέπει να είναι οικονομική. Κατά την κατάστρωση 
και εφαρμογή των αμοιβολογίων τους, οι οργανισμοί 
συλλογικής διαχείρισης οφείλουν να ενεργούν χωρίς 
αυθαιρεσία και να μην προβαίνουν σε καταχρηστικές 
διακρίσεις. 

4. Για την πραγματοποίηση των κατα την παράγραφο 
ί περίπτωση α’, β , γ' και δ του προηγούμενου άρθρου 
διανομών, οι χρήστες οφείλουν να παραδίδουν στον 
οργανισμό συλλογικής διαχείρισης, χωρίς καμιά καθυ¬ 
στέρηση. καταλόγους των έργων των οποίων αντίτυπα 
παράγουν ή πωλοϋν ή εκμισθώνουν ή δανείζουν καθώς 
και των έργων που εκτελούν δημόσια με μνεία του 
ακριβούς αριθμού των αντιτύπων που παρήχθησαν ή 
διατέθηκαν καθώς και της συχνότητας των δημόσιων 
εκτελέσεων. 


1. Οι οργανισμοί συλλογικής διαχείρισης ή προστασίας 
δεν μπορούν, χωρίς να συντρέχει σπουδαίος, λόγος, 
να αρνηθούν οε ορισμένο δημιουργό την ανάληψη της 
διαχείρισης ή προστασίας εξουσιών που απορρέουν από 
το περιουσιακό τους δικαίωμα και είναι αντικείμενο της 
διαχείρισης του οργανισμού. 

2. Οι οργανισμοί συλλογικής διαχείρισης ή προστασίας 
οφείλουν να ενημερώνουν μια φορά το χρόνο τους 
δημιουργούς που τους έχουν αναθέσει τη διαχείριση ή 
την προστασία εξουσιών από το περιουσιακό δικαίωμα 
προκειμένου αυτοί να διατυπώνουν τις απόψεις τους 
για τους γενικούς κανόνες καθορισμού του ύψους της 
αμοιβής, τις μεθόδους είσπραξης και διανομής των 
αμοιβών, καθώς και για άλλα θέματα σχετικά με τη 
διαχείριση και την προστασία. Οι οργανισμοί οφείλουν 
να συνεκτιμούν τις απόψεις αυτές κατά την επεξεργασία 
των τρόπων διαχείρισης και προστασίας. 

3. Οι δημιουργοί που έχουν αναθέσει τη διαχείριση 
ή προστασία των δικαιωμάτων τους σε οργανισμό συλ¬ 
λογικής διαχείρισης ή προστασίας και τα σωματεία που 
τους εκπροσωπούν έχουν το δικαίωμα να τηρούνται 
ενήμεροι για όλες τις δραστηριότητες του οργανισμού. 

4. Οι δημιουργοί που έχουν αναθέσει σε οργανισμό 
συλλογικής διαχείρισης ή προστασίας τη διαχείριση ή 
την προστασία του συνόλου των έργων τους οφείλουν 
να ενημερώνουν γραπτώς τον οργανισμό για τα έργα 
που έχουν δημοσιεύσει με όποιον τρόπο και να τους 
ενημερώνουν για τα νέα έργα τους που δημοσιεύονται 
μετά την ανάθεση της διαχείρισης στον οργανισμό. 

5. Η διανομή στους δημιουργούς γίνεται το βραδύτερο 
κάθε χρόνο και κατ αναλογία, όσο αυτό είναι δυνατόν, 
προς την πραγματική χρησιμοποίηση των έργων τους, 
βάσει κανονισμού διανομής, ο οποίος καταρτίζεται από 
τους οργανισμούς συλλογικής διαχείρισης. 

6 Οι οργανισμοί συλλογικής διαχείρισης οφείλουν να 
καθορίζουν κατά τρόπο γενικό γ,α όλους τους δημιουρ¬ 
γούς ορισμένης κατηγορίας και για κάθε τρόπο εκμε¬ 
τάλλευσης, το ποσοστό επί των εισπράξεων των ορ¬ 
γανισμών που θα παρακρατείται από αυτούς για την 
κάλυψη των εξόδων διαχείρισης. Το ποσοστό αυτό 
γνωστοποιείται στους δημιουργούς πριν από τη μετα¬ 
βίβαση των εξουσιών ή την παροχή της σχετικής πλη¬ 
ρεξουσιότητας και δεν μπορεί να αυξηθεί χωρίς τη 
συναίνεση των δημιουργών παρά ύστερα από ειδοποίηση 
ενός χρόνου. 

7. Εφόσον υπάρχει σπουδαίος λόγος κάθε δημιουργός 
και ο οργανισμός συλλογικής διαχείρισης ή προστασίας 
μπορούν να καταγγείλουν την ανάθεση της διαχείρισης 
και της προστασίας των εξουσιών που απορρέουν από 
το περιουσιακό δικαίωμα. Η καταγγελία ενεργεί στο 
τέλος του ημερολογιακού έτους κατά το οποίο έγινε, 
εφόσον από την καταγγελία μέχρι το τέλος του έτους 
μεσολαβεί διάστημα τουλάχιστον τριών μηνών, άλλως 
στο τέλος του επόμενου ημερολογιακού έτους. 

Άρθρο 58 

Εφαρμογή στα συγγενικά δικαιώματα 

Οι διατάξεις των άρθρων 54 εως 57 του παρόντος 
νόμου εφαρμόζονται αναλόγως στη διαχείριση και την 

Γοοοτασία των συγγενικών δικαιωμάτων παυ ρυθμίζονται 
. χο πρηγούμενο κεφάλαιο του παρόντος νόμου. 

ΚΕΦΑΛΑΙΟ ΔΕΚΑΤΟ 
ΜΕΤΡΑ ΠΡΟΛΗΨΗΣ ΤΗΣ ΠΡΟΣΒΟΛΗΣ 
ΤΟΥ ΔΙΚΑΙΩΜΑΤΟΣ 

Άρθρο 59 

Επιβολή και τήρηση προδιαγραφών 

Με προεδρικά διατάγματα, εκδιδόμενα ύστερα από 
πρόταση του Υπουργού Πολιτισμού, μπορεί να καθο¬ 
ριστούν προδιαγραφές για τις συσκευές ή άλλο υλικό 
αναπαραγωγής έργων έτσι ώστε να εμποδίζεται ή να 
περιορίζεται η χρησιμοποίηση των συσκευών ή του 
άλλου υλικού για πράξεις που προσβάλλουν την κανονική 
εκμετάλλευση της πνευματικής ιδιοκτησίας ή των συγ¬ 
γενικών δικαιωμάτων. 

Άρθρο 60 

Επιβολή χρήσης συστημάτων ελέγχου 

Με προεδρικά διατάγματα, εκδιδόμενα ύστερα από 
πρόταση του Υπουργού Πολιτισμού, μπορεί να επιβληθεί 
η χρήση συσκευών ή συστημάτων που επιτρέπουν τον 
προσδιορισμό των αναπαραγόμενων ή χρησιμοποιού¬ 
μενων έργων και την έκταση ή τη συχνότητα ιης 
αναπαραγωγής ή της χρήσης, εφόσον δεν βλάπτονται 
αδικαιολογήτως τα νόμιμα συμφέροντα των χρηστών. 

Άρθρο 61 
Ένδειξη ελέγχου 

Με προεδρικά διατάγματα, εκδιδόμενα ύστερα από 
πρόταση του Υπουργού Πολιτισμού, μπορεί να προ- 
βλεφθεί ότι η κυκλοφορία υλικών φορέων ήχου ή εικόνας 
ή ήχου και εικόνας επιτρέπεται μόνο εφόσον φέρουν 
επικολλημένο στο περικάλυμμα ή σε άλλο εμφανές 
σημείο ειδικό επίσημα ή ταινία ελέγχου ή άλλη ανα¬ 
γνωριστική ένδειξη οποιοσδήποτε τύπου που παρέχεται 
από τον κατά περίπτωση αρμόδιο οργανισμό συλλογικής 
διαχείρισης και πιστοποιεί ότι η διάθεση στο εμπόριο 
ή η κατ' άλλον τρόπο κυκλοφορία του υλικού φορέα 
δεν αποτελεί προσβολή του δικαιώματος του δημιουρ¬ 
γού. 

Άρθρο 62 

Απαγόρευση αποκωδικοποίησης 

Απαγορεύεται χωρίς την άδεια του ραδιοτηλεοπτικού 
οργανισμού που μεταδίδει, με ηλεκτρομαγνητικά κύματα 
ή με καλώδια ή με άλλους υλικούς αγωγούς ή με 
οποιονδήποτε άλλο τρόπο, παράλληλα προς την επι¬ 
φάνεια της γης ή μέσω δορυφόρου προγράμματα κω- 
δικοποιημένα, η διάθεση, η χρήση και η κατοχή με 
σκοπό χρήσης ή διάθεσης συσκευών αποκωδικοποίησης. 

Άρθρο 63 

Παρεμπόδτση της προσβολής 
ή της εξακολούθησής της 

1. Σε κάθε περίπτωση όπου επίκειται η τέλεση πράξης 
προσβολής της πνευματικής ιδιοκτησίας όπως όταν, 
χωρίς να υπάρχει η ππαιτούμενη άδεια του δημιουργού, 


πρόκειται να γίνει δημόσια εκτέλεση θεατρικού ή κινη 
ματογραφικού ή μουσικού έργου, η κατά τόπον αρμόδια 
αστυνομική αρχή οφείλει να απαγορεύει την πράξη αυτή 
ύστερα από αίτηση του δημιουργού ή των δικαιοδόχων 
του. Η ασαγγελικη αρχή, εφόσον της ζητηθεί, οφείλει 
να δώσει σχετική εντολή στην αστυνομική αρχή. Το 
ίδιο ισχύει και όταν η δημόσια εκτελεση άρχισε μεν με 
άδεια του δημιουργού, αλλά η καταβολή της οφειλόμενης 
αμοιβής καθυστερεί περισσότερο από δύο μέρες. 

2. Προκειμένου να χορηγηθεί η κατά το νόμο απαι- 
τούμενη αστυνομική άδεια για τη χρήση μουσικών ορ¬ 
γάνων ή για την καταλληλότητα του χώρου ή όποια 
άλλη άδεια σχετική με χώρο όπου πρόκειται να εκτε- 
λεσθούν δημόσια μουσικές συνθέσεις ή άλλα έργα των 
οποίων η διαχείριση έχει ανατεθεί σε οργανισμό συλ¬ 
λογικής διαχείρισης, απαιτείται η προσαγωγή έγγραφης 
άδειας δημόσιας εκτέλεσης χορηγούμενης από τον 
οργανισμό συλλογικής διαχείρισης της εξουσίας δημό¬ 
σιας εκτέλεσης. 

3. Με ασφαλιστικά μέτρα που διατάσσονται από το 
Μονομελές Πρωτοδικείο εφόσον πιθανολογείται σχε¬ 
τικός κίνδυνος, απαγορεύεται η τέλεση πράξεων που 
θα αποτελούσαν προσβολή της πνευματικής ιδιοκτησίας, 
χωρίς να είναι αναγκαίος ο ειδικός προσδιορισμός των 
συγκεκριμένων έργων. 

4. Οι παράγραφοι 1 2 και 3 του παρόντος άρθρου 
εφαρμόζονται αναλόγως και στην περίπτωση προσβολής 
των δικαιούχων συγγενικών δικαιωμάτων που προβλέ- 
πονται από ία άρθρα 46, 47 και 48 του παρόντος 
νόμου. 

ΚΕΦΑΛΑΙΟ ΕΝΔΕΚΑΤΟ 

ΚΥΡΩΣΕΙΣ 

Άρθρο 64 

Κατάσχεση 

Εφόσον πιθανολογείται προσβολή της πνευματικής 
ιδιοκτησίας ή συγγενικού δικαιώματος προβλεπόμενου 
στα άρθρο 46 έως 48 και 51 του παρόντος νόμου, το 
Μονομελές Πρωτοδικείο διατάσσει ως ασφαλιστικό μέ¬ 
τρο τη συντηρητική κατάσχεση των αντικειμένων που 
κατέχονται από τον καθ' ού και αποτελούν μέσο τέλεσης 
ή προϊόν ή απόδειξη ιης προσβολής. Αντί για συντη¬ 
ρητική κατάσχεση το δικαστήριο μπορεί να διατάξει την 
αναλυτική απογραφή των αντικειμένων αυτών περιλαμ¬ 
βανόμενης και της φωτογράφησής τους. Στις παραπάνω 
περιπτώσεις εφαρμόζεται υποχρεωτικώς το άρθρο 687 
παράγραφος 'ΐ του Κ.Πολ.Δ. και χορηγείται υποχρεω¬ 
τικώς προσωρινή διαταγή κατά το άρθρο 691 παρά¬ 
γραφος 2 του Κ Πολ.Δ.. 

Άρθρο 65 
Αστικές κυρώσεις 

I. Σε κάθε περίπτωση προσβολής της πνευματικής 
ιδιοκτησίας ή του συγγενικού δικαιώματος ο δημιουργός 
ή ο δικαιούχος του συγγενικού δικαιώματος μπορεί να 
αξιώσει την αναγνώριση του δικαιώματός του, την άρση 
της προσβολής και την παράλειψή της στο μέλλον. 

2 Οποιος υπαιτίως προσέβαλε την πνευματική ιδιο¬ 
κτησία ή τα ουγγενικά δικαιώματα άλλου υποχρεούται 
σε αποζημίωση και ικανοποίηση της ηθικής βλάβης. Η 

αποζημίωση δεν μπορεί να είναι κατώτερη από ίο 
διπλάσιο της αμοιβής που συνήθως ή κατά νόμο κα¬ 
ταβάλλεται για το είδος της εκμετάλλευσης που έκανε 
χωρίς την άδεια ο υπόχρεος. 

3. Αντί για αποζημίωση και χωρίς να απαιτείται υπαι¬ 
τιότητα του υπόχρεου ο δημιουργός ή ο δικαιούχος 
του συγγενικού δικαιώματος μπορεί να αξιώσει είτε την 
καταβολή του ποσού κατά το οποίο ο υπόχρεος έγινε 
πλουσιότερος από την εκμετάλλευση του έργου ή του 
αντικειμένου συγγενικού δικαιώματος προβλεπόμενης 
στα άρθρα 46 έως 48 και 51 του παρόντος νόμου χωρίς 
άδεια του δημιουργού ή του δικαιούχου είτε την καταβολή 
του κέρδους που ο υπόχρεος αποκόμισε από την 
εκμετάλλευση αυτή. 

4. Το δικαστήριο καταδικάζοντας σε παράλειψη πράξης 
απειλεί για κάθε παράβαση χρηματική ποινή τριακοσίων 
χιλιάδων έως ενός εκατομμυρίου δραχμών υπέρ του 
δημιουργού ή του δικαιούχου συγγενικού δικαιώματος 
προβλεπόμενου στα άρθρα 46 έως 48 και 51 του 
παρόντος νόμου καθώς και προσωπική κράτηση έως 
ένα έτος. Το ίδιο ισχύει και όταν η καταδίκη γίνεται 
κατά τη διαδικασία των ασφαλιστικών μέτρων Κατά τα 
λοιπά ισχύει το άρθρο 947 του Κ.Πολ.Δ.. 

Άρθρο 66 
Ποινικές κυρώσεις 

1. Όποιος χωρίς δικαίωμα και κατά παράβαση των 
διατάξεων του παρόντος νόμου ή διατάξεων των κυ¬ 
ρωμένων με νόμο πολυμερών διεθνών συμβάσεων για 
την προστασία της πνευματικής ιδιοκτησίας εγγράφει, 
αναπαράγει στο πρωτότυπο ή σε μετάφραση ή διασκευή, 
θέτει σε κυκλοφορία ή κατέχει με σκοπό θέσης οε 
κυκλοφορία, χρησιμοποιεί κατά παράβαση περιοριστικών 
όρων, παρουσιάζει στο κοινό, εκτελεί δημόσια, μεταδίδει 
ραδιοτηλεοπτικά κατά οποιονδήποτε τρόπο και γενικά 
εκμεταλλεύεται έργο που είναι αντικείμενο πνευματικής 
ιδιοκτησίας ή εισάγει αντίτυπα ή οργανώνει δημόσια 
εκτέλεση τέτοιου έργου ή προσβάλλει το δικαίωμα του 
πνευματικού δημιουργού να αποφασίζει για την παρου¬ 
σίαση του έργου στο κοινό και να το παρουσιάζει 
αναλλοίωτο χωρίς προσθήκες ή περικοπές, τιμωρείται 
με φυλάκιση τουλάχιστον ενός έτους και χρηματική 
ποινή 1 έως 5 εκατομμυρίων δραχμών. 

2. Με την ίδια ποινή τιμωρείται όποιος κατά παράβαση 
των διατάξεων του παρόντος νόμου ή διατάξεων των 
κυρωμένων με νόμο διεθνών συμβάσεων για την προ¬ 
στασία συγγενικών δικαιωμάτων: α) εγγράφει οε υλικό 
φορέα ήχου ή εικόνας ή ήχου και εικόνας ή μεταδίδει 
ραδιοτηλεοπτικά με οποιονδήποτε τρόπο ή παρουσιάζει 
στο κοινό ζωντανή ερμηνεία ή εκτέλεση χωρίς την 
άδεια του ερμηνευτή ή εκτελεστή καλλιτέχνη β) ανσ- 
μεταδίδει με οποιονδήποτε τρόπο ή εγγράφει ή πα¬ 
ρουσιάζει στο κοινό σε χώρους όπου η είσοδος επι¬ 
τρέπεται με εισιτήριο ραδιοτηλεοπτική εκπομπή χωρίς 
την άδεια του οργανισμού ραδιοτηλεόρασης γ) χωρίς 
την άδεια του ερμηνευτή ή εκτελεστή καλλιτέχνη και 
χωρίς την άδεια του παραγωγού υλικού φορέα αναπα¬ 
ράγει ή θέτει σε κυκλοφορία ή κατέχει με σκοπό τη 
θέση σε κυκλοφορία υλικούς φορείς που περιέχουν 
εγγραφή της ερμηνείας ή εκτέλεσης δ) παρουσιάζει 
□το κοινό τη ζωντανή ερμηνεία ή εκτέλεση που γίνεται 


με οποιονδήποτε τρόπο, εκτός από ραδιοτηλεοπτική 
μετάδοση, χωρίς την άδεια του εκτελεστή ή ερμηνευτή 
καλλιτέχνη ε) αναπαράγει, θέτει σε κυκλοφορία ή χρη¬ 
σιμοποιεί κατά οποιονδήποτε τρόπο την εγγραφή της 
εκπομπής χωρίς την άδεια των δικαιούχων ραδιοτη¬ 
λεοπτικών οργανισμών στ) εισάγει υλικούς φορείς που 
παρήχθησαν στο εξωτερικό χωρίς την άδεια του πα¬ 
ραγωγού ή εισάγει υλικούς φορείς με άδεια που απέκλειε 
την εισαγωγή στην Ελλάδα. Στις περιπτώσεις των 
εδαφίων δ', ε' και στ' ο δράστης τιμωρείται και εάν 
όφειλε να γνωρίζει την έλλειψη της άδειας. 

3. Αν το όφελος που επιδιώχθηκε ή η ζημία που 
απειλήθηκε από τις πράξεις των παρ. 1 και 2 είναι 
ιδιαίτερα μεγάλα, επιβάλλεται φυλάκιση τουλάχιστο δύο 
ετών και χρηματική ποινή 2 έως 10 εκατομμυρίων 
δρσχμών. Αν ο υπαίτιος τελεί τις παραπάνω πράξεις 
κατ' επάγγελμα ή αν οι περιστάσεις κάτω από τις οποίες 
έγινε η πράξη μαρτυρούν ότι ο υπαίτιος είναι ιδιαίτερα 
επικίνδυνος για την προστασία της πνευματικής ιδιο¬ 
κτησίας ή των συγγενικών δικαιωμάτων, επιβάλλεται 
κάθειρξη μέχρι 10 ετών και χρηματική ποινή 5 έως 20 
εκατομμυρίων δραχμών, καθώς και αφαίρεση της άδειας 
λειτουργίας της επιχείρησης στα πλαίσια της οποίας 
εκτελέσθηκε η πράξη. Θεωρείται όπ η πράξη έχει 
τελεσθεί κατ' επάγγελμα και όταν ο δράστης έχει 
καταδικασθεί για αδικήματα του παρόντος άρθρου ή για 
παράβαση των διατάξεων περί πνευματικής ιδιοκτησίας 
που ίσχυαν πριν απ' αυτό με αμετάκλητη απόφαση σε 
ποινή στερητική της ελευθερίας. 

4. Με την ποινή της παρ. 1 τιμωρείται όποιος : 

α) χρησιμοποιεί ή θέτει σε κυκλοφορία ή κατέχει με 
σκοπό θέσης σε κυκλοφορία συστήματα ή μέσα που 
έχουν ως μοναδικό σκοπό να διευκολύνουν τη χωρίς 
άδεια αφαίρεση ή εξουδετέρωση τεχνικού συστήματος 
που προστατεύει ένα πρόγραμμα ηλεκτρονικού υπολο¬ 
γιστή· β) κατασκευάζει ή εισάγει ή χρησιμοποιεί ή θέτει 
σε κυκλοφορία ή κατέχει με σκοπό θέσης σε κυκλοφορία 
συσκευές ή άλλο υλικό αναπαραγωγής έργου που δεν 
ανταποκρίνονται στις προδιαγραφές που θα έχουν καθο¬ 
ριστεί κατά το άρθρο 59 του παρόντος νόμου γ) κα¬ 
τασκευάζει, εισάγει ή χρησιμοποιεί ή θέτει σε κυκλοφορία 
ή κατέχει με σκοπό θέσης σε κυκλοφορία αντικείμενα 
ή ενεργεί πράξεις που μπορούν να ματαιώσουν το 
αποτέλεσμα των παραπάνω προδιαγραφών δ) αναπα¬ 
ράγει ή χρησιμοποιεί έργα χωρίς χρησιμοποίηση των 
συσκευών ή χωρίς εφαρμογή των συστημάτων που θα 
έχουν καθοριστεί κατά το άρθρο 60 του παρόντος 
νόμου ε) θέτει σε κυκλοφορία ή κατέχει με σκοπό να 
θέσει σε κυκλοφορία υλικούς φορείς ήχου ή εικόνας ή 
ήχου και εικόνας χωρίς το ειδικό επίσημα ή την ταινία 
ελέγχου που θα έχει προβλεφθεί κατά το άρθρο 61 
του παρόντος νόμου. 

5. Σε περίπτωση μετατροπής της στερητικής της 
ελευθερίας ποινής το ποσό της μετατροπής ορίζεται 
στο δεκαπλάσιο των ορίων του ποσού της μετατροπής 
που προβλέπονται κάθε φορά στον Ποινικό Κώδικα. 

6. Αν συντρέχουν ελαφρυντικές περιστάσεις, η χρη¬ 
ματική ποινή δεν μπορεί να μειωθεί κάτω από το ήμισυ 
του ελάχιστου ορίου που προβλέπεται κατά περίπτωση 
στον παρόντα νόμο. 

7. Σε κάθε περίπτωση το δικαστήριο μπορεί να διατάζει 
δημοσίευση περίληψης της καταδικασπκής απόφασης 
με δαπάνη εκείνου που καταδικάστηκε. 

ΚΕΦΑΛΑΙΟ ΔΩΔΕΚΑΤΟ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 67 
Εφαρμοστέο δίκαιο 

1. Η πνευματική ιδιοκτησία οτα δημοσιευμένα έργα 
διέπεται από το δίκαιο του κρότους όπου το έργο έγινε 
για πρώτη φορά νομίμως προσιτό στο κοινό. Η πνευ¬ 
ματική ιδιοκτησία στα αδημοσίευτα έργα διέπεται από 
το δίκαιο της ιθαγένειας του δημιουργού τους. 

2. Τα συγγενικά δικαιώματα διέπονται από το δίκαιο 
του κράτους όπου πραγματοποιήθηκε η ερμηνεία ή η 
εκτέλεση ή όπου παρήχθησαν οι υλικοί φορείς ήχου ή 
εικόνας ή ήχου και εικόνας ή από όπου έγινε η ρα¬ 
διοτηλεοπτική εκπομπή ή όπου έγινε η έντυπη έκδοση. 

3. Σε κάθε περίπτωση διέπεται από το κατά τις 
παραγράφους 1 και 2 του παρόντος άρθρου εφαρμοστέο 
δίκαιο ο καθορισμός του υποκειμένου του δικαιώματος, 
το αντικείμενό του. το περιεχόμενό του. η διάρκειά του 
και οι περιορισμοί πλην των τυχόν προβλεπόμενων από 
το δίκαιο αυτό μη εκουσίων αδειών εκμετάλλευσης. Η 
ένδικη προστασία διέπεται από το δίκαιο της χώρας 
όπου ζητείται η προστασία. 

4. Οι προηγούμενες παράγραφοι εφαρμόζονται εφό¬ 
σον δεν ορίζουν άλλως διεθνείς συμβάσεις κυρωμένες 
από την Ελλάδα. Προκειμένου για κράτη που δεν 
συνδέονται με την Ελλάδα με διεθνείς συμβάσεις για 
την προστασία της πνευματικής ιδιοκτησίας ή ορισμένου 
αντικειμένου της ή ορισμένου συγγενικού δικαιώματος, 
οι προηγούμενες παράγραφοι εφαρμόζονται εφόσον το 
κράτος του οποίου το δίκαιο πρέπει να εφαρμοστεί 
παρέχει ανάλογη προστασία στην πνευματική ιδιοκτησία 
σε έργα που έγιναν στην Ελλάδα για πρώτη φορά 
προσιτά στο κοινό ή οε συγγενικά δικαιώματα που 
απορρέουν από πράξεις που πραγματοποιήθηκαν στην 
Ελλάδα. 

Άρθρο 68 

Μη αναδρομικότητα του νόμου 

1. Έργα των οποίων έχει λήξει η διάρκεια της προ¬ 
στασίας κατά την έναρξη ισχύος του παρόντος νόμου 
παραμένουν εκτός προστασίας της πνευματικής ιδιο¬ 
κτησίας. 

2. Η προστασία που προβλέπεται από τα άρθρα 2 
παράγραφος 3 και 40 έως 53 παρέχεται από την έναρξη 
της ισχύος του παρόντος νόμου σε προγράμματα η¬ 
λεκτρονικών υπολογιστών που δημιουργήθηκαν ή σε 
συγγενικά δικαιώματα από πράξεις που έγιναν στο 
παρελθόν. 

3. Συμβάσεις που έχουν καταρτισθεί πριν από την 
έναρξη ισχύος του παρόντος νόμου διέπονται από το 
προγενέστερο δίκαιο για ένα χρόνο από την έναρξη 
ισχύος του νόμου. 

Άρθρο 69 

Σύσταση Οργανισμού Πνευματικής Ιδιοκτησίας 

1 Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "Οργανισμός Πνευματικής Ι¬ 
διοκτησίας" (Ο.Π.Ι.) που εποπτεύεται από το Υπουργείο 
Πολιτισμού, με σκοπό την προστασία των πνευματικών 


δημιουργών και δικαιούχων συγγενικών δικαιωμάτων, 
την εποπτεία ίων οργανισμών συλλογικής διαχείρισης, 
την εφαρμογή του παρόντος νόμου και των συναφών 
διεθνών συμβάσεων, τη νομοπαρασκευαστική εργασία 
σε θέματα πνευματικής ιδιοκτησίας και συγγενικών δι¬ 
καιωμάτων και γενικά την εκπροσώπηση της Ελλάδας 
σε όλους τους αρμόδιους διεθνείς οργανισμούς, καθώς 
και στα Όργανα της Ευρωπαϊκής Κοινότητας. Ο Ο.Π.Ι. 
μπορεί επίσης να διοργανώνει κάθε είδους σεμινάρια 
με σκοπό την επιμόρφωση και ενημέρωση των δικαστών, 
δικηγόρων, διοικητικών υπαλλήλων, δημιουργών, δι¬ 
καιούχων συγγενικών δικαιωμάτων, φοιτητών και σπου¬ 
δαστών για θέματα πνευματικής ιδιοκτησίας και συγγε¬ 
νικών δικαιωμάτων. Ο Ο.Π.Ι. σε καμία περίπτωση δεν 
μπορεί να έχει ως σκοπό τη συλλογική διαχείριση των 
δικαιωμάτων σύμφωνα με τα οριζόμενα στα άρθρα 54 
έως 58 του παρόντος νόμου. 

2. Ο Ο.Π.Ι. επιχορηγείται από ποσοστό όχι ανώτερο 
του 5% των ακαθάριστων εισπράξεων των οργανισμών 
συλλογικής διαχείρισης, το ακριβές ύψος και ο τρόπος 
καταβολής του οποίου καθορίζονται με προεδρικό διά¬ 
ταγμα, που εκδϊδεται με πρόταση του Υπουργού Πο¬ 
λιτισμού. Επιχορηγείται επίσης από διεθνείς οργανι¬ 
σμούς. από Όργανα της Ευρωπαϊκής Κοινότητας, από 
δωρεές, κληροδοτήματα και κάθε άλλη επιχορήγηση 
από τρίτους όπως επίσης και από τα έσοδα που προ¬ 
κύπτουν από παροχή υπηρεσιών. Ο Ο.Π.Ι. για την 
έναρξη λειτουργίας του επιχορηγείται εφάπαξ με ειδική 
χρηματοδότηση από τον κρατικό προϋπολογισμό του 
ΥΠ.ΠΟ. ύψους είκοσι εκατομμυρίων (20.000.000) δραχ¬ 
μών. 

3. Με προεδρικό διάταγμα, που εκδίδεται με πρόταση 
των Υπουργών Πολιτισμού, Προεδρίας της Κυβέρνησης 
και Οικονομικών καθορίζονται το αντικείμενο και οι 
ειδικότερες αρμοδιότητες ι ου Οργανισμού στο πλαίσιο 
του σκοπού του, ο τρόπος και η διαδικασία ασκήσεως 
των αρμοδιοτήτων αυτών, τα της διοίκησης και ελέγχου 
διαχείρισης του Οργανισμού, τα του προσωπικού και 
της οργάνωσής του, τα ποσά των αμοιβών για την 
παροχή υπηρεσιών που μπορεί εκάστοτε να αναπρο¬ 
σαρμόζεται με απόφαση του Υπουργού Πολιτισμού και 
γενικά ο τρόπος επιλογής του αναγκαίου για τη στε- 
λέχωση Οργανισμού επιστημονικού, διοικητικού και βοη¬ 
θητικού προσωπικού, η μισθοδοσία αυτού, καθώς και 
κάθε άλλη σχετική λεπτομέρεια. 

Άρθρο 70 

Οργανισμοί συλλογικής διαχείρισης που λειτουργούν 

1. Οργανισμοί συλλογικής διαχείρισης που λειτουρ¬ 
γούν κατά τη δημοσίευση του παρόντος νόμου υπο- 
χρεούνται, μέσα σε δώδεκα μήνες από την έναρξη 
ισχύος του παρόντος νόμου, να υποβάλουν στο Υ¬ 
πουργείο Πολιτισμού την κατά το άρθρο αυτό δήλωση 
συνοδευόμενη από το σχετικό Κανονισμό και γενικά να 
προβούν στις αναγκαίες ενέργειες για την προσαρμογή 
στις διατάξεις του παρόντος νόμου. 

2. Σωματεία δημιουργών που κατά τη δημοσίευση του 
παρόντος νόμου έχουν διαχειριστική δραστηρικότητα 
σύμφωνα με τις διατάξεις των άρθρων 5 του ν. 4301/1929 
και 43 του ν. 1597/1986 μπορούν να συνεχίοουν τη 
δραστηριότητα αυτή για εικοσιτέσσερις ακόμη μήνες 

από την έναρξη ισχύος του παρόντος νόμου. 

•Αρθρο 71 

Εφαρμογή Κοινοτικών Οδηγιών 

1. Τα άρθρα 2 παρ. 3 και 40 έως 45 του παρόντος 
νόμου αποτελούν εφαρμογή της Οδηγίας 91/250/ΕΟΚ 
του Συμβουλίου των Ευρωπαϊκών Κοινοτήτων της 14ης 
Μαΐου 1991 για τη νομική προστασία των προγραμμάτων 
ηλεκτρονικών υπολογιστών. 

2. Τα άρθρα 3 παρ. 1. περίπτωση δ , 9, 34, 46, 47, 
48, 49, 52 και 53 αποτελούν εφαρμογή της Οδηγίας 
92/ΙΟΟ/ΕΟΚ του Συμβουλίου των Ευρωπαϊκών Κοινο¬ 
τήτων της 19ης Νοεμβρίου 1992 σχετικά με το δικαίωμα 
εκμίσθωσης, το δικαίωμα δανεισμού και ορισμένα δι¬ 
καιώματα συγγενικά προς την πνευματική ιδιοκτησία 
στον τομέα των προϊόντων της διανοίας. 

Άρθρο 72 

Κατάργηση διατάξεων και ρύθμιση άλλων θεμάτων 

1. Από την έναρξη της ισχύος του παρόντος νόμου 
καταργείται κάθε διάταξη που αντίκειται στο νόμο αυτόν 
ή αναφέρεται σε θέματα που ρυθμίζονται με το νόμο 
αυτόν. Ειδικότερα καταργούνται οι νόμοι ΓΥΠΓ/1909 
και 2387/1920, το ν.δ. 12/15 Ιουνίου 1926, οι νόμοι 
4186/1929, 4301/1929 και 4489/1930, το άρθρο 2 παρ. 

1 του ν.δ. 619/1941, το ν.δ. 2179/1943, οι νόμοι 
703/1943, 1136/1944 και 56/1944, το άρθρο 12 του ν. 
3188/1955, το ν δ. 4264/1962, το άρθρο 4 του ν. 
1064/1980, τα άρθρα 5 και 10 έως 22 του ν. 1075/1980, 
το άρθρο 19 του ν. 1348/1983 και τα άρθρα 3. 40, 43 
και 46 του ν. 1597/1986 

2. Διατηρείται σε ισχύ ο ν. 988/1943. 

3. Οι οργανισμοί συλλογικής διαχείρισης που προ- 
βλέπονται και λειτουργούν σύμφωνα με τα άρθρα 54 
έως 58 του παρόντος νόμου έχουν το δικαίωμα να 
διοργανώνουν συνέδρια, που αφορούν θέματα πνευμα¬ 
τικής ιδιοκτησίας και συγγενικών δικαιωμάτων και να 
συμμετέχουν σε αυτά. Τα άρθρα 54 έως 58 του παρόντος 
νόμου δεν περιορίζουν τη σύναψη συμβάσεων αμοι¬ 
βαιότητας μεταξύ των οργανισμών συλλογικής διαχεί¬ 
ρισης της ημεδαπής και των αντίστοιχων οργανισμών 
συλλογικής διαχείρισης της αλλοδαπής. 

4. Μέχρι την 1η Ιουλίου 1994 δεν εφαρμόζονται οι 
παράγραφοι 1, 2 και 3 του άρθρου 49, όταν υλικός 
φορέας ήχου χρησιμοποιείται για παρουσίαση στο κοινό 
σε καφενεία ή εστιατόρια, που βρίσκονται σε δήμους 
ή κοινότητες κάτω από 5.000 κατοίκους. 

5. Το άρθρο 38 παράγραφος 4 εδάφιο α' του παρόντος 
νόμου εφαρμόζεται για τη δημοσίευση οποιοσδήποτε 
φωτογραφίας. 

ΚΕΦΑΛΑΙΟ ΔΕΚΑΤΟ ΤΡΙΤΟ 
ΠΟΛΙΤΙΣΤΙΚΑ ΖΗΤΗΜΑΤΑ ΚΑ! ΑΛΛΕΣ ΡΥΘΜΙΣΕΙΣ 

Άρθρο 73 

'Το άρθρο 75 του ν. 1958/1991 αντικαθίσταται ως 
εξής: 

"1 Από την ποδοσφαιρική περίοδο 1993-1994 οι 
Π.Α.Ε. και τα αθλητικά σωματεία που έχουν δικαίωμα 
συμμετοχής σε πρωταθλήματα επαγγελματικού ποδο- 

οφαίρου Α', Β' και Γ εθνικής κατηγορίας, οφείλουν να 
διαθέτουν κατά κυριότητα ή χρήση γήπεδα με χλοο- 
τάπητα απαγορευόμενης της διεξαγωγής αγώνων των 
ως άνω πρωταθλημάτων σε γήπεδα χωρίς χλοοτάπητα. 

2. Σε περίπτωση που οι προϋποθέσεις της παρ. 1 
του παρόντος άρθρου δεν πληρούνται, η Ε.Π.Α.Ε. υ- 
ποχρεούται από της ποδοσφαιρικής περιόδου 1993- 
1994 και εφεξής, να ορίζει με απόφασή της γήπεδο με 
χλοοτόπητα για τη διεξαγωγή των αγώνων της Π.Α.Ε. 
ή του αθλητικού σωματείου εντός του νομού που εδρεύει 
η Π.Α.Ε. ή το αθλητικό σωματείο, ή εν ελλείψει τέτοιου 
γηπέδου σε όμορο νομό άλλως στον πλησιέστερο, το 
οποίο αποτελεί υποχρεωτικά αγωνιστική έδρα του στε¬ 
ρούμενου των προϋποθέσεων της παρ. 1 του παρόντος 
άρθρου, Π.Α.Ε. ή αθλητικού σωματείου. 

3. Από της δημοσιεύσεως του παρόντος και μέχρι 
του τέλους της αγωνιστικής ποδοσφαιρικής περιόδου 
1992-1993 Π.Α.Ε. ή αθλητικά σωματεία που έχουν δι¬ 
καίωμα συμμετοχής στα πρωταθλήματα Β και Γ' εθνικής 
κατηγορίας και δεν πληρούν τις προϋποθέσεις της παρ. 
1 του παρόντος άρθρου, αγωνίζονται σε γήπεδα χωρίς 
χλοοτάπητα που ορίζονται από την Ε.Π.Α.Ε. υπό την 
προϋπόθεση ότι στο νομό στον οποίο διοικητικά υπά¬ 
γονται δεν υπάρχει γήπεδο με χλοοτάπητα. 

4. Το κύρος της συμμετοχής και των αγώνων των 
ομάδων των Π.Α.Ε. ή αθλητικών σωματείων για τα 
πρωταθλήματα του επαγγελματικού ποδοσφαίρου της 
Β 1 και Γ' εθνικής κατηγορίας, της ποδοσφαιρικής πε¬ 
ριόδου 1992-1993 δεν επηρεάζεται από την έλλειψη 
γηπέδου με χλοοτάπητα. 

5. Οι διατάξεις των παραγράφων 3 και 4 του παρόντος 
άρθρου δεν εφαρμόζονται για το ποδοσφαιρικό πρω¬ 
τάθλημα της Α' εθνικής κατηγορίας, δεδομένου ότι όλοι 
οι αγώνες του πρωταθλήματος αυτού διεξάγονται υ¬ 
ποχρεωτικά σε γήπεδο με χλοοτάπητα'. 

Άρθρο 74 

Δεν είναι ασυμβίβαστες προς το δικηγορικό λειτούρ¬ 
γημα, και δεν συνεπάγονται έκπτωση ή διαγραφή από 
τα μητρώα του οικείου Δικηγορικού Συλλόγου, οι ιδιό¬ 
τητες του διευθύνοντος συμβούλου, του γενικού διευ¬ 
θυντή, του διαχειριστή, του προέδρου ή του αντιπροέ¬ 
δρου των οργανισμών συλλογικής διαχείρισης μη κερ¬ 
δοσκοπικού χαρακτήρα. 

Άρθρο 75 

Ίδρυση Οργανισμού Πολιτιστικής Πρωτεύουσας 
της Ευρώπης - Θεσσαλονίκη 1997 

1. Ιδρύεται νομικό πρόσωπο ιδιωτικού δικαίου (ν.π.ι.δ.) 
με την επωνυμία Όργανισμός Πολιτιστικής Πρωτεύου¬ 
σας της Ευρώπης-Θεσσαλονίκη 1997" και με έδρα τη 
Θεσσαλονίκη. Ο ιδρυόμενος Οργανισμός έχει τη μορφή 
Ανώνυμης Εταιρείας και διέπεται από τις διατάξεις του 
κωδιχοποιημένου νόμου 2190/1920 “Περί ανωνύμων ε¬ 
ταιρειών", όπως ισχύει κάθε φορά, εκτός αν ορίζεται 
διαφορετικά από τις διατάξεις αυτού του άρθρου και 
του διατάγματος της παραγράφου 6 του ίδιου άρθρου. 

2. Το μετοχικό κεφάλαιο του Οργανισμού εκφράζεται 
με μία μετοχή που ανήκει στο Ελληνικό Δημόσιο. 

3. Σκοπός του ιδρυόμενου Οργανισμού που λειτουργεί 
χάριν του δημόσιου συμφέροντος σύμφωνα με τους 

κανόνες της ιδιωτικής οικονομίας, είναι η προετοιμασία 
της πόλης της Θεσσαλονίκης, που έχει οριστεί ως 
πολιτιστική Πρωτεύουσα της Ευρώπης για ίο έτος 1997, 
η κατασκευή των αναγκαίων έργων υποδομής και η 
οργάνωση των σχετικών πολιτιστικών εκδηλώσεων. 

4. Ο Οργανισμός τελεί υπό την εποπτεία Αντιπροέ¬ 
δρου της Κυβέρνησης ή Υπουργού, που ορίζεται με 
απόφαση του Πρωθυπουργού. 

5. Όργανα διοίκησης του Οργανισμού είναι το Διοι¬ 
κητικό Συμβούλιο και ο Πρόεδρος. Το Δ.Σ. διορίζεται 
με απόφαση που εποπτεύοντας τον Οργανισμό μέλους 
της Κυβέρνησης, που δημοοιεύεται στην Εφημερίδα της 
Κυβερνήσεως, είναι επταμελές και αποτελείται από: α) 
το Δήμαρχο Θεσσαλονίκης, ως Πρόεδρο, β) τον Πρόε¬ 
δρο του Δημοτικού Συμβουλίου Θεσσαλονίκης, γ) τον 
Αντιδήμαρχο Πολιτισμού του Δήμου Θεσσαλονίκης, δ) 
δύο (2) Δημοτικούς Συμβούλους η εκπροσώπους των 
ομάδων της μειοψηφίας στο Δημοτικό Συμβούλιο του 
Δήμου Θεσσαλονίκης, ε) το Δήμαρχο της μείζονος 
Θεσσαλονίκης, που ορίζουν οι Δήμαρχοι του Πολεο- 
δομικού συγκροτήματος της Θεσσαλονίκης με απόφασή 
τους, η οποία εκδίδεται με ευθύνη της Τ.Ε.Δ.Κ. Θεσ¬ 
σαλονίκης, στ) έναν πτυχιούχο ανώτατης σχολής, ειδικό 
σε οικονομικά ή τεχνικά εμπορικά θέματα προτεινόμενα 
από το Δήμαρχο Θεσσαλονίκης, στον οποίο ανατίθενται 
τα καθήκοντα του Διευθύνοντος Συμβούλου του Ορ¬ 
γανισμού. 

6. Με διάταγμα, που εκδίδεται με πρόταση του επο- 
πτεύοντος τον Οργανισμό μέλους της Κυβέρνησης μετά 
από εισήγηση του Δ.Σ. του Οργανισμού και δημοσιεύεται 
στην Εφημερίδα της Κυβερνήσεως, καταρτίζεται το 
Καταστατικό του Οργανισμού, με το οποίο καθορίζονται 
η θητεία των μελών του Δ.Σ., οι αρμοδιότητες των 
οργάνων διοίκησης και του Διευθύνοντος Συμβούλου, 
η νόμιμη εκπροσώπηση, ο τρόπος λειτουργίας και δια¬ 
χείρισης του Οργανισμού, οι πόροι του, εκτός των 
αναγραφόμενων στην επόμενη παράγραφο, η διάθεση 
των τυχόν καθαρών κερδών και κάθε άλλη αναγκαία 
λεπτομέρεια για την οργάνωση και λειτουργία του. 

7. Για την εκπλήρωση του σκοπού του ο Οργανισμός 
χρηματοδοτείται κάθε έτος από τον προϋπολογισμό 
δημοσίων επενδύσεων. Μέσα σε ένα μήνα από την 
έκδοση του διατάγματος της προηγούμενης παραγρά¬ 
φου θα καταβληθεί από τον παραπάνω προϋπολογισμό 
το ποσό των πεντακοσίων εκατομμυρίων (500.000.000) 
δραχμών. 

8. Ο ετήσιος έλεγχος της διαχείρισης των οικονομικών 
του Οργανισμού ενεργείται σύμφωνα με τα ισχύοντα 
περί οικονομικού ελέγχου των ν.π.ι.δ. δημόσιου συμ¬ 
φέροντος και των διατάξεων που ισχύουν κάθε φορά 
για τις Ανώνυμες Εταιρείες. 

9. Ο Οργανισμός διαλύεται με διάταγμα, που εκδίδεται 
με πρόταση του εποπτεύοντος τον Οργανισμό μέλους 
της Κυβέρνησης και δημοσιεύεται στην Εφημερίδα της 
Κυβερνήσεως, όχι ενωρίτερα από την 31.12.1997. Μετά 
τη διάλυση ο Οργανισμός εξακολουθεί να υπάρχει και 
να συναλλάσσεται μόνο για τις ανάγκες της εκκαθά¬ 
ρισης, η διάρκεια της οποίας δεν μπορεί να υπερβεί 
τους δώδεκα (12) μήνες. Η τύχη του προσωπικού και 
ο τρόπος διάθεσης της κινητής και ακίνητης περιουσίας 
του διαλυθέντος Οργανισμού καθορίζεται με διατάγματα, 
που εκδίδονται σύμφωνα με την πρώτη περίοδο αυτής 
της παραγράφου. 


•Αρθρο 76 

Κύρωση Συμδάσεως 

Κυρούται και αποκτά ισχύ νόμου η από 1 Φεβρουάριου 
1993 μεταξύ του Ελληνικού Δημοσίου και των εδρευό- 
ντων αντιστοίχως σε Θεσσαλονίκη και Αθήνσ σωματείων 
με τις επωνυμίες "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ 
ΘΕΣΣΑΛΟΝΙΚΗΣ" και "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥ¬ 
ΣΙΚΗΣ" καταρτιαθεΐσα σύμβαση "Σύσταση Κοινωφελούς 
Οργανισμού", η οποία έχει ως ακολούθως: 

ΑΡΙΘΜΟΣ - 10.836 - 
ΣΥΣΤΑΣΙΣ ΚΟΙΝΩΦΕΛΟΥΣ ΟΡΓΑΝΙΣΜΟΥ 

Στην Αθήνα σήμερα στις μία (1) του μηνάς Φεβρουά¬ 
ριου του έτους χίλια εννιακόσια ενενήντα τρία (1993) 
ημέρα Δευτέρα, στο εδώ και επί της οδού Καραγεώργη 
Σερβίας αρ. 10 κείμενο Υπουργείο των Οικονομικών, 
στον 3ο όροφο, στο γραφείο του κ. Υφυπουργού, όπου 
αφού κλήθηκα προσήλθα για την υπογραφή του παρό¬ 
ντος, ο' εμένα τη Συμβολαιογράφο Αθηνών ΣΤΥΛΙΑΝΗ 
σύζ. Σωτηρίου ΧΑΝΤΖΙΑΡΑ το γένος Παντελή ΛΕΛΗ, 
με έδρα την Αθήνα, οδός Ακαδημίας αρ. 84, εμφανί¬ 
στηκαν οι μη από το Νόμο εξαιρούμενοι, αφενός οι: 

1) ΜΙΧΑΗΛ ΓΑΛΕΝΙΑΝΟΣ του Εμμανουήλ και της 
Ολυμπίας Υφυπουργός Οικονομικών, κάτοικος Κηφισιάς 
Ατπκής, οδός Κουντουριώτου ορ. 17, κάτοχος του υπ 
αρ. Γ—001422/21 —9-61 δελτίου ταυτότητος της Δ.Χ. 
Ηράκλειου Κρήτης. 

2) ΘΕΟΔΩΡΑ χήρα Παύλου ΜΠΑΚΟΠΑΝΝΗ, το γένος 
Κωνσταντίνου και Μαρίας ΜΗΤΣΟΤΑΚΗ, Υπουργός Πο¬ 
λιτισμού, κάτοικος Αθηνών, οδός Αραβαντινού αρ. 1, 
κάτοχος του υπ αριθμόν Ν-032302/18-2-1985 δελτίου 
ταυτότητος του Γ Α.Τ Αθηνών, οι οποίοι ενεργούν 
στο παρόν, ως νόμιμοι εκπρόσωποι και δια λογαριασμό 
τοϋ ΕΛΛΗΝΙΚΟΥ ΔΗΜΟΣΙΟΥ και αφετέρου οι: 

1) ΑΙΚΑΤΕΡΙΝΗ ΒΕΛΑΙΔΟΥ του Ιωάννου και της 
Άννης Εριφύλης, έκδοτης εφημερίδων, κάτοικος Θεσ¬ 
σαλονίκης, οδός Τσιμισκη αριθμός 77, κάτοχος ιου υπ 
αριθμόν Θ-282623/ 20-3-1962 δελτίου ταυτότητος του 
Π.Α. Κηφισιάς, ενεργούσα στα παρόν ως εκπρόσωπος 
του εις την Θεσσαλονίκη εδρεύοντος Σωματείου υπό 
την επωνυμίαν "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ 
ΘΕΣΣΑΛΟΝΙΚΗΣ", συσταθέντος δια του από 10-9-91 
πρακτικού, που ενεκρίθη με την υπ' αρ. 1152/91 απόφαση 
του Πολ. Πρωτ/κείου Θεσ/κης και καταχωρήθηκε στα 
οικεία βιβλία του Πρωτ/κείου θεσ/κης με αυξ. αρ. 
4903/91 και δυνάμει ειδικής εντολής δοθείσης σ' αυτή 
δυνάμει της υπ' αριθμ. 14-19/1/93 αποφάσεως του 
Διοικ. Συμβουλίου του εν λόγω Σωματείου, αντίγραφο 
του οποίου προσαρτάται στο παρόν, και 

2) ΧΡΗΣΤΟΣ ΛΑΜΠΡΑΚΗΣ του Δημητρίου και της 
'Ελζας, εκδότης εφημερίδων, κάτοικος Αθηνών, οδός 
Χρήστου Λαδά (Εδουάρδου Λω) αρ. 3, κάτοχος του υπ 
αριθμ. Μ-154944/28-6-84 δελτίου ταυτότητος του Γ 
Πορ. Ασφ. Αθηνών, ενεργών στο παρόν, ως εκπρόσωπος 
του Διοικητικού Συμβουλίου του εις την Αθήνα εδρεύο¬ 
ντος σωματείου υπό την επωνυμία "ΣΥΛΛΟ! ΟΣ ΟΙ 
ΦΙΛΟΙ ΤΗΣ ΜΟΥΣΙΚΗΣ", του εν λόγω Σωματείου ανα- 
γνωρισθέντος με την υπ' αρ. 12668/53 απόφαση του 
Πολ. Πρωτ. Αθηνών, που τροποποιήθηκε με τις υπ' αρ. 
11528/59 και 1460/72 αποφάσεις του ιδίου Δικαστηρίου 
και καταχωρήθηκε στα οικεία βιβλία του Πρ, Αθηνών με 

αρ. Μ-2051/30-6-72 κα; δυνάμει εντολής δοθείσης εις 
αυτόν υπό του Διοικητικού Συμβουλίου του εν λόγω 
Σωματείου δι' αποφάοεώς του, ληφθείσης κατά την απ' 
αριθμ. 182 συνεδρίαση αυτού της 14-1-1993, αντίγρα- 
φον του οποίου προσαρτάται στο παρόν. 

Οι εδώ, ως άνω εμφανισθέντες και υπό τας ιδιότητας 
που παρίστανται, κατά τα ανωτέρω, εζήτησαν τη σύνταξη 
του παρόντος και δήλωσαν, συνομολόγησαν και συνα- 
ποδέχτηκαν τ' ακόλουθα: 

Δυνάμει της υπ' αριθμόν 29/30-9-92 αποφάσεως του 
Δ.Σ. της Κτηματικής Εταιρείας του Δημοσίου μετεβιβά- 
αθησαν κατά χρήση εις τον "ΣΥΛΛΟΓΟΝ ΟΙ ΦΙΛΟΙ ΤΗΣ 
ΜΟΥΣΙΚΗΣ ΘΕΣΣΑΛΟΝΙΚΗΣ" υπό της ΚΕΔ δύο τμήματα 
του Β.Κ. 2.527 δημοσίου ακινήτου εκτάσεως μ.τ. 12.269 
και 5.727 τ.μ. δηλαδή συνολικής εκτάσεως μ.τ. 17.996, 
κείμενα επί του παραλιακού χώρου, πλησίον του Πο- 
σειδώνιου Αθλητικού Κέντρου Θεσσαλονίκης, επί τω 
σκοπώ ανεγέρσεως εν αυτώ Μεγάρου Μουσικής, κα¬ 
ταλλήλου δια την τέλεση συμφωνικών συναυλιών, πα¬ 
ραστάσεων μπαλέτου και αξιολόγων συναφών μουσικών 
και καλλιτεχνικών εκδηλώσεων προς άνοδον του μου¬ 
σικού μορφωτικού επιπέδου των ελλήνων μουσικών και 
του ελληνικού κοινού εν γένει. Ταυτοχρόνως το εδρεύον 
εις Αθήνας Σωματείο υπό την επωνυμία "ΣΥΛΛΟΓΟΣ 
ΟΙ ΦΙΛΟΙ ΤΗΣ ΜΟΥΣΙΚΗΣ" προσέφεραν εις τον "ΣΥΛ¬ 
ΛΟΓΟΝ ΟΙ ΦΙΛΟ! ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ" 
τα αρχιτεκτονικά προσχέδια καταρτισθέντα υπό του 
γραφείου του καθηγητή Π. Τζώνου. Γ. Χοιπελ και ζ. 
Χοιπελ, ως και την ακουστική προμελέτη καταρτισθείσα 
υπό του γραφείου ακουστικών μελετών Η. ΜυΙίοτ-ϋ. 
ΟριΙζ-ΚυππΓηβΙ με έδρα στο Μόναχο. Αμφότερα ετέ- 
θησαν υπ’ όψιν της Κυβερνήσεως και ενεκρίθησαν. 

Ήδη. οι ως άνω συμβαλλόμενοι, υπό τις αναφερόμενες 
ιδιότητες τους, αποβλέποντες εις επιτάχυνση της ο- 
λοκληρώσεως του έργου, συμφωνούν ως έπεται: 

’Αρθρον Ι.Α. 

Ιδρύουν ίδιον νομικόν πρόσωπον ιδιωτικού δικαίου, 
εδρεύον εις την Θεσσαλονίκην, υπό την επωνυμίαν 
"ΟΡΓΑΝΙΣΜΟΣ ΜΕΓΑΡΟΥ ΜΟΥΣΙΚΗΣ ΘΕΣΣΑΛΟΝΙ¬ 
ΚΗΣ" απολαύον πλήρους οικονομικής και διοικητικής 
αυτοτελείας και αυτονομίας και λειτουργούν βάσει των 
αρχών της ιδιωτικής οικονομίας. Ο Οργανισμός αυτός 
είναι κοινωφελής και ουχί κερδοσκοπικός, τελεί δε υπό 
την εποπτείαν του Υπουργού Πολιτισμού. 

Άρθρον 2.Α. 

Σκοπός του Οργανισμού είναι η κατασχευή και η κα¬ 
τάλληλος λειτουργία και συντήρηση του επί του Β. Κ. 
ακινήτου της Κ.Υ.Θ. (ΚΕΔ) Θεσσαλονίκης ανεγερθησο- 
μένου Μεγάρου της Μουσικής, ως και η διάθεση των 
εις αυτό αιθουσών και λοιπών χώρων προς εξυπηρέτηση 
σοβαρών μουσικών και καλλιτεχνικών εκδηλώσεων, α- 
ποβλεπουσών πρωταρχικώς εις άνοδον του μουσικού 
μορφωτικού επιπέδου της Βορείου Ελλάδος. 

Προς τούτο, οι αίθουσες του Μεγάρου θα χρησιμο¬ 
ποιούνται: 

α) Δια μουσικές και καλλιτεχνικές εκδηλώσεις, εις τις 
οποίες περιλαμβάνονται συμφωνικές συναυλίες και ρε¬ 
σιτάλ, παραστάσεις μουσικού θεάτρου και μελοδράματος 
(όπερας), παραστάσεις χορευτικών συγκροτημάτων 


(μπαλέτου κ.λπ.) και λοιπές εκδηλώσεις. 

β) Δια την διεξαγωγή συνεδρίων. 

Η διάθεση των αιθουσών δυνατοί να γίνεται είτε προς 
ελληνικά συγκροτήματα (κρατικές ή ιδιωτικές ορχήστρες. 
Λυρική Σκηνή κ.λπ.), είτε προς ξένα τοιαύτα εγνωσμένου 
κύρους. Η διάθεση δύναται να γίνεται και προς μεμο¬ 
νωμένους καλλιτέχνες ημεδαπούς ή ξένους, επίσης 
εγνωσμένου κύρους. 

Επιτρέπεται η παραχώρηση των φουαγιέ (ουχί όμως 
των αιθουσών του μεγάρου) δια πρόσκαιρες καλλιτε¬ 
χνικές εκθέσεις και εφόσον η τοιαύτη διάθεσις δεν 
παρακωλύει την λειτουργία της κυρίας αιθούσης του 
Μεγάρου. 

Αποκλείεται η χρησιμοποίηση του κτιρίου ως μονίμου 
ή ημιμονίμου στέγης θεάτρου ή θιάσου ή άλλου συ¬ 
γκροτήματος ή παρεμφερούς σκοπού, ως και η οιαδή- 
ποτε χρησιμοποίηση δί εκδηλώσεις, οι οποίες θα αλ¬ 
λοιώνουν τον χαρακτήρα αυτού ως προέχοντος χώρου 
συναυλιών και παρεμφερών μουσικών εκδηλώσεων ή θα 
θέτουν αυτό εις κίνδυνο ή φθορά. 

Η κατά τ" ανωτέρω διάθεση των χώρων αυτού θα 
γίνεται, κατά κανόνα, επ’ ανταλλάγματα του Διοικητικού 
Συμβουλίου ορίζοντος εκάστοτε τους όρους της τοιαύ- 
της διαθέσεως. 

γ) Η συνεργασία του Οργανισμού με άλλους φορείς 
με σκοπό την ανάπτυξη κοινών καλλιτεχνικών και εκ¬ 
παιδευτικών προγραμμάτων. 

Αρθρον 3.Α. 

Το νομικό πρόσωπο, με την επωνυμία "ΟΡΓΑΝΙΣΜΟΣ 
ΜΕΓΑΡΟΥ ΜΟΥΣΙΚΗΣ ΘΕΣΣΑΛΟΝΙΚΗΣ", διοικείχαι από 
δεκαμελές διοικητικό συμβούλιο, διοριζόμενου δι’ απο¬ 
φάσεως του Υπουργού Πολιτισμού και επιλεγομένου 
μεταξύ προσώπων, εγνωσμένου κύρους. Το αξίωμα του 
συμβούλου είναι τιμητικό και άμισθο. 

Οι έξι (6) των συμβούλων διορίζονται υποχρεωτικώς, 
κατόπιν προηγουμένης εγγράφου υποδείξεως υπό του 
Συλλόγου "01 ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ" 
προς τον Υπουργό Πολιτισμού. Αυτός υποχρεούται να 
καλέσει τον Σύλλογο, δια να ασκήσει το δικαίωμά του, 
δύο τουλάχιστον μήνες προ της εκάστοτε λήξεως της 
θητείας των μελών του Διοικ. Συμβουλίου. Εντός 25 
ημερών από της λήξεως της προσκλήσεως του Υπουρ¬ 
γού Πολιτισμού, ο Σύλλογος οφείλει να προβεί εις την 
υπόδειξη των συμβούλων, του Υπουργού δικαιούμενου, 
εν παραλείψει του Συλλόγου, να συμπληρώσει ο ίδιος 
τον ελλείποντα αριθμόν συμβούλων (δια την προκειμένη 
θέση) εκ του καταλόγου των μελών του Συλλόγου "ΟΙ 
ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ". Η θητεία του 
Διοικητικού Συμβουλίου είναι τετραετής από του διο¬ 
ρισμού του, παρατείνεται δε μέχρι διορισμού νέου Διοι¬ 
κητικού Συμβουλίου, αλλ' ουχί πέραν του έτους. Τα 
μέλη του Διοικητικού Συμβουλίου δΰνανται να επανα- 
διορίζονται. Το Διοικητικό Συμβούλιο εκλέγει μεταξύ 
των μελών του τον Πρόεδρο και τον Αντιπρόεδρο 
αυτού. Οσάκις ο Πρόεδρος εκλέγεται εκ των διορισθέ- 
ντων απευθείας υπό του Υπουργού Πολιτισμού συμ¬ 
βούλων, ο Αντιπρόεδρος εκλέγεται εκ των συμβούλων 
των υποδειχθέντων υπό των "ΦΙΛΟΝ ΤΗΣ ΜΟΥΣΙΚΗΣ 
ΘΕΣΣΑΛΟΝΙΚΗΣ" ή τον εις την θέση αυτών διορισθέ- 
ντων υπό του Υπουργού Πολιτισμού μελών του Συλ¬ 
λόγου και αντιστρόφως. 

Κενωβείσης θέσεως ττνός συμβούλου, προ της λήξεως 
της θητείας του, λόγω θανάτου, παραπήοεως ή εξ 
οτασδήποτε άλλης αιτίας, το Διοικητικό Συμβούλιο γνω¬ 
στοποιεί τούτο το ταχύτερο προς τον Υπουργό Πολι- 
ταμού, δια να προβεί αυτός εις διορισμόν νέου συμ¬ 
βούλου, του οποίου η θητεία δ<αρκεί μέχρι πέρατος της 
θητείας του ανπκαθιστωμένου. 

Εφόσον την κενωθεΐσα θέση κατείχε σύμβουλος υ¬ 
ποδειχθείς υπό των "ΦΙΛΩΝ ΤΗΣ ΜΟΥΣΙΚΗΣ ΘΕΣΣΑ¬ 
ΛΟΝΙΚΗΣ", η πλήρωσις αυτής γίνεται αναλόγως κατά 
τον ανωτέρω προβλεπόμενο τρόπο. 

'Αρθρον 4.Α. 

Του Διοικητικού Συμβουλίου προεδρεύει ο Πρόεδρος, 
τον οποίο απάντα ή κωλυόμενο αναπληρώνει ο Αντι¬ 
πρόεδρος και τούτου κωλυομένου ο υπό του Συμβουλίου 
οριζόμενος σύμβουλος. Το Διοικητικό Συμβούλιο συ¬ 
νέρχεται εις την έδρα του "ΟΡΓΑΝΙΣΜΟΥ ΜΕΓΑΡΟΥ 
ΜΟΥΣΙΚΗΣ ΘΕΣΣΑΛΟΝΙΚΗΣ" τακπκώς μεν μια φορά 
το μήνα, εκτάκτως δε οσάκις υφίσταται ανάγκη, κατόπιν 
προσκλήσεως του Προέδρου ή αν τούτο ήθελε ζητηθεί 
εγγράψως υπό δύο εκ των συμβούλων. Η πρόσκληση 
απευθύνεται προς τα μέλη, εικοσιτέσσερις (24) τουλά¬ 
χιστον ώρες πριν από κάθε συνεδρίαση, επιμελεία του 
Προέδρου. Απουσιάζων ή κωλυόμενος σύμβουλος δύ- 
ναται να αντιπροσωπευθεί από άλλον, δυνάμει απλής 
επιστολής αφορώσης εις μιαν εκάστοτε συνεδρίαση ή 
τηλεγραφικώς. Έκαστος σύμβουλος δύναται να αντι¬ 
προσωπεύει μόνον έναν απουσιάζοντα ή κωλυόμενο 
σύμβουλο. Το Διοικητικό Συμβούλιο ευρίσκεται εν α¬ 
παρτία, εάν παρίστανται ή εγκύρως ανππροσωπεύονται 
εις αυτά έξι τουλάχιστον εκ των ουμβούλων, ουδέποτε 
όμως οι παρόντες σύμβουλοι δύνανται να είναι ολιγό- 
τεροι των πέντε. Υπαρχούσης απαρτίας οι αποφάσεις 
λαμβάνονται κατ' απόλυτον πλειοψηφίαν των παριστα- 
μένων ή εγκύρως αντιπροσωπευόμενων ψήφων. Εν 
περιπτώσει ισοψηφίας νικά η ψήφος του προεδρεύοντος. 

Έκαστος σύμβουλος οφείλει να προσέρχεται και να 
μετέχει ανελλιπώς των συνεδριάσεων του Διοικητικού 
Συμβουλίου. Επί συνεχούς, επί εξάμηνον, απουσίας 
συμβούλου εκ των συνεδριάσεων του Διοικητικού Συμ¬ 
βουλίου, το Συμβούλιο, κρίνει δι' αποφάσεώς του το 
δεδικαιολογημένον ή μη της απουσίας, οπότε εάν η 
απουσία ήθελε κριθεί αδικαιολόγητος θεωρείται το α- 
πουσιάζον μέλος ως παραιτηθέν και γνωστοποιείται 
τούτο προς τον Υπουργόν Πολιτισμού, δια να προβεί 
εις νέον διορισμόν εις την κενωθείσαν θέσιν, κατά τα 
ανωτέρω εις το άρθρον 3 οριζόμενα. 

Αρθρον 5.Α. 

Το Διοικητικό Συμβούλιο διοικεί και εκπροσωπεί τον 
Οργανισμό, διαχειρίζεται την περιουσία αυτού, αποφα¬ 
σίζει επί παντός εν γένει ζητήματος και ενεργεί πάσαν 
αναγκαΐαν προς τούτο πράξη. 

Ειδικώτερον; 

α) Ενεργεί ό,τι κρίνει ως αναγκαίον ή πρόσφορον 
προς πραγματοποίηση των εις το όμβρο 2 του παρόντος 
σκοπών του Οργανισμού. 

β) Αποφασίζει περί της εκάστοτε διαθέσεως των 
χώρων του Μεγάρου, συμφώνως πάντοτε προς τους 


εις το άρθρο 2 του παρόντος σκοπούς, κρίνον ανελέ- 
γκτως περί της συνδρομής αυτών, καθώς και περί της 
εν γένει σκοπιμότητος της διαθέσεως. 

γ) Ορίζει τους όρους και τα ανταλλάγματα της κατά 
το προηγούμενο εδάφιο διαθέσεως εκάστοτε των χώρων 
του Μεγάρου, λαμβάνον υπόψιν και σταθμίζον αφενός 
μεν τις εν γένει οικονομικές ανάγκες του Οργανισμού 
προς λειτουργίαν και συντήρησιν του Μεγάρου και 
εκπλήρωση των εν γένει σκοπών του, αφετέρου δε 
τον εκ της, κατά περίπτωσιν, διαθέσεως, κίνδυνον 
φθοράς του κτιρίου και των εγκαταστάσεων αυτού. 

Οι αίθουσες του Μεγάρου, καθ' έκαστον έτος θα 
διατίθενται δια είκοσι πέντε (25) εμφανίσεις της Κρατικής 
Ορχήστρας Βορείου Ελλάδος ή της Κρατικής Ορχή¬ 
στρας Αθηνών ή και ετέρας Κρατικής Ορχήστρας και 
δια δέκα (10) εμφανίσεις της Συμφωνικής του Δήμου 
Θεσσαλονίκης. 

Δια την τοιαύτην χρήσιν το Ίδρυμα θα αποζημιούται 
μόνον δια τις δαπάνες λειτουργίας του, τις αντιστοι¬ 
χούσες εις τις παρεχόμενες Υπηρεσίες. 

Το Υπουργείον Πολιτισμού μέχρι τις 31 Ιουνίου έκα¬ 
στου έτους θα γνωστοποιεί εις το Ίδρυμα τις επιθυμητές 
ημερομηνίες του επομένου έτους, κατά τις οποίες θα 
χρησιμοποιηθούν οι αίθουσες από τις Κρατικές Ορχή¬ 
στρες, εις τρόπον ώστε, μετά από προηγουμένη συ¬ 
νεννόηση οι σχετικές εκδηλώσεις αυτών να εντάσσωνται 
εις το καταρτιζόμενον πρόγραμμα δράσεως του ΟΡ¬ 
ΓΑΝΙΣΜΟΥ ΜΕΓΑΡΟΥ ΜΟΥΣΙΚΗΣ ΘΕΣΣΑΛΟΝΙΚΗΣ. 
Το αυτό ισχύει και δια την συμφωνική ορχήστρα του 
Δήμου Θεσσαλονίκης. 

Περαιτέρω, είναι δυνατή η άνευ ανταλλάγματος, διά¬ 
θεση αιθούσης ή άλλου χώρου του Μεγάρου, εις όλους, 
κατά την κρίση του Συμβουλίου, εξαιρετικός κοινωφελείς 
ή Εθνοφελείς περιπτώσεις. 

δ) Εκπροσωπεί τον Οργανισμό δια του Προέδρου 
αυτού ή δι' άλλου επί τούτω οριζόμενου προσώπου, 
συμβούλου ή μη, ενώπιον ελληνικών και αλλοδαπών 
αρχών και Δικαστηρίων, ως και έναντι παντός φυσικού 
ή νομικού προσώπου Δημοσίου ή Ιδιωτικού Δικαίου. 

ε) Συνάπτει παντός είδους εν γένει συμβάσεις, ανα¬ 
γόμενος εις την Διοίκηση του Οργανισμού και ίων 
Υπηρεσιών του και την διαχείριση της περιουσίας ή την 
εν γένει επιδίωξη των σκοπών αυτού. Παρέχει οποια¬ 
δήποτε μερική ή γενική πληρεξουσιότητα εις όσα ε¬ 
γκρίνει πρόσωπα, ως και ανακαλεί αυτήν. 

στ) Καθορίζει: 

αα) Τα του τρόπου της εν γένει λειτουργίας του 
Οργανισμού. 

ββ) Τα της Διοικητικής και Οικονομικής Διαχειρίσεως 
και της λογιστικής Οργανώσεως αυτού. 

γγ) Τα της διευθύνσεως και διαρθρώσεως των Διοι¬ 
κητικών, Οικονομικών και Τεχνικών Υπηρεσιών του Ορ¬ 
γανισμού, 

δδ) Τα της προσλήψεως επί σχέσει εργασίας ιδιωτικού 
δικαίου, του καταλλήλου προσωπικού και τα των αμοιβών 
αυτού. 

Προς τούτο, το Διοικητικόν Συμβούλιον εκδίδει εκά¬ 
στοτε τους σχετικούς κανονισμούς. Το Διοικητικόν Συμ¬ 
βούλιον δύναται επίσης να συνιστά παρ' αυτώ τεχνικές, 
καλλιτεχνικές ή άλλες συμβουλευτικές επιτροπές, των 
οποίων οι υπηρεσίες είναι τιμητικές και άμισθοι. 

Το οικονομικό έτος του Οργανισμού αρχίζει την 1η 
Ιανουάριου και λήγει την 31 Δεκεμβρίου του αυτού 
έτους. 

Ειδικώς η περίοδος της πρώτης χρήσεως λήγε» την 
31 Δεκεμβρίου 1994. Μετά το πέρας εκάστης χρήσεως 
δέον εντός τετραμήνου να υποβάλλεται ο απολογισμός 
αυτής προς ενημέρωση, στους Υπουργούς Οικονομικών 
και Πολιτισμού. 

η) Το Διοικητικό Συμβούλιο δεν δύναται να πωλήσει, 
υποθηκεύσει ή καθ' οιονδήποτε άλλον τρόπον απαλ- 
λοτριώσει ή συστήσει εμπράγματον δικαίωμα υπέρ τρίτου 
επί του ως άνω ακινήτου του ΜΕΓΑΡΟΥ ΤΗΣ ΜΟΥ¬ 
ΣΙΚΗΣ, το οποίο εν πάση περιπτώσει είναι και ακατά¬ 
σχετο ν. 

'Αρθρον 6.Α. 

Πόροι του "ΟΡΓΑΝΙΣΜΟΥ ΜΕΓΑΡΟΥ ΜΟΥΣΙΚΗΣ ΘΕΣ¬ 
ΣΑΛΟΝΙΚΗΣ" δια των οποίων θα καλύπτονται τα έξοδα 
λειτουργίας και συντηρήσεως αυτού, είναι οι εξής: 

α) Επιχορήγηση του Δημοσίου οριζομένη εκάστοτε 
δια κοινής αποφάσεως των Υπουργών Οικονομικών και 
Πολιτισμού σύμφωνα με τα ισχύοντα και δια τον Ορ¬ 
γανισμό Μεγάρου Μουσικής Αθηνών. 

Η καταβολή της επιχορηγήσεως εκάστου οικονομικού 
έτους θα γίνεται το βραδύτερο μέχρι της 30ής Ιουνίου 
του προηγουμένου οικονομικού έτους. 

β) Το υπό του Διοικητικού Συμβουλίου οριζόμενο 
εκάστοτε αντάλλαγμα δια την διάθεση της αιθούσης 
και των λοιπών χώρων του Μεγάρου. 

γ) Οι πάσης φύσεως πρόσοδοι εκ της περιουσίας 
του Οργανισμού Μεγάρου Μουσικής Θεσσαλονίκης. 

δ) Οι δωρεές και άλλες πάσης φύσεως χορηγίες, οι 
κληρονομιές και κληροδοσίες. 

'Αρθρον 7.Α. 

Ο Σύλλογος "ΟΙ ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟ¬ 
ΝΙΚΗΣ", συναινούντος δια του παρόντος του Ελληνικού 
Δημοσίου, δια των εδώ παρισταμένων εκπροσώπων του, 
δηλώνει δυνάμει του παρόντος, υπόσχεται και αναλαμ¬ 
βάνει την υποχρέωση, να μεταβιβάσει κατά πλήρες 
δικαίωμα χρήσεως, προς το δια του παρόντος συνι- 
στώμενο Ίδρυμα "ΟΡΓΑΝΙΣΜΟΣ ΜΕΓΑΡΟΥ ΜΟΥΣΙΚΗΣ 
ΘΕΣΣΑΛΟΝΙΚΗΣ" το παραχωρηθέν εις αυτόν υπό ιου 
Ελληνικού Δημοσίου δυνάμει της υπ' αριθμόν 29/30-9- 
1992/Δ50 αποφάσεως της Κτηματικής Εταιρείας του 
Δημοσίου, ακίνητον. 

Ομοίως ο Σύλλογος "ΟΙ ΦΙΛΟΙ ΤΗΣ ΜΟΥΣΙΚΗΣ ΘΕΣ¬ 
ΣΑΛΟΝΙΚΗΣ" υπόσχεται και αναλαμβάνει την υποχρέω¬ 
ση να μεταβιβάσει άνευ οιουδήποτε ανταλλάγματος εις 
το δια του παρόντος συνιστώμενον Ίδρυμα, όλες τις 
αρχιτεκτονικές και ακουστικές προμελέτες και σχέδια 
που εδώρησε εις αυτόν ο Σύλλογος "ΟΙ ΦΙΛΟΙ ΤΗΣ 
ΜΟΥΣΙΚΗΣ ΑΘΗΝΩΝ'. 

Ο αυτός Σύλλογος αναλαμβάνει την υποχρέωση όπως 
εντός προθεσμίας τριών (3) μηνών δωρήσει εις το 
σημειούμενον Ίδρυμα ποσόν δραχμών διακοσίων εκα¬ 
τομμυρίων (200.000.000). Ο "ΣΥΛΛΟΓΟΣ ΟΙ ΦΙΛΟΙ ΤΗΣ 
ΜΟΥΣΙΚΗΣ ΑΘΗΝΩΝ" πέραν των δωρηθεισών μελετών, 
αξίας -70.000.000- δραχμών αναλαμβάνει την υποχρέω¬ 
ση να δωρίσει, εντός της αυτής προθεσμίας, ποσό 
δραχμών δέκα εκατομμυρίων (10.000.000). 


'Αρθρον 8.Α. 

Το Ελληνικόν Δημόσιον, ως εκπροσωπείται εις την 
παρούσα σύμβαση, προς πραγματοποίηση του σκοπού 
του συνιστωμένου οργανισμού, αναλαμβάνει την υπο¬ 
χρέωση όπως, εντός προθεσμίας δύο (2) μηνών από 
της δημόσιεύοεως εις την Εφημερίδα της Κυβερνήσεως 
του κυρωτικού της παρούσης συμβάσεως νόμου, μετα¬ 
βιβάσει άνευ ανταλλάγματος κατά πλήρες δικαίωμα 
κυριότητος, νομής και κατοχής προς τον συνιστώμενον 
Οργανισμόν τα ήδη παραχωρηθέντα κατά χρήση εις 
τον Σύλλογο ΌΙ ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟ¬ 
ΝΙΚΗΣ" δύο (2) τμήματα του υπό στοιχεία ΒΚ 2527 
δημοσίου ακινήτου, αρμοδιάτητοςΚ.Υ. Θεσσαλονίκης 'ΚΕΔ" 
συνολικής εχτάσεως μέτρων τετραγωνικών 17.996, τα 
οποία εμφαίνονται με τα στοιχεία Λ.Μ.Ν.Ξ.Ο.Π.Λ εις 
το από Σεπτεμβρίου 1984 (υπό κλίμακα 1:500) τοπο- 
γραφικό διάγραμμα της Γενικής Γραμματείας Αθλητι¬ 
σμού. Το Δημόσιο θα μεριμνήσει δια την αντικατάσταση, 
κατά παρέκκλιση των κειμένων διατάξεων περί διαχει- 
ρίσεως Δημοσίων κτημάτων, του ως άνω, ακινήτου, ως 
μισθίου κατεχομένου υπό τρίτου, με τμήμα το πολύ ίσης 
εκτάσεως, του γειτονικού υπό στοιχεία ΒΚ 2580 δημοσίου 
κτήματος και δια χρονική περίοδο μέχρι τέλους του 
έτους 1999.- 

Άρθρον 9.Α. 

Το Δημόσιο, δια των εκπροσωποάντων εις το παρόν 
αυτό Υπουργών Οικονομικών και Πολιτισμού δηλώνει 
ότι έχει εγκρίνει τα προαναφερθέντα αρχιτεκτονικά 
κ.λπ. προσχέδια εις βαθμόν προμελέτης και αναλαμβάνει 
την υποχρέωση να χρηματοδοτήσει τον "ΟΡΓΑΝΙΣΜΟ 
ΜΕΓΑΡΟΥ ΜΟΥΣΙΚΗΣ ΘΕΣΣΑΛΟΝΙΚΗΣ" με το ανα¬ 
γκαία κεφάλαια δια την κατασκευή του Μεγάρου Μου¬ 
σικής Θεσσαλονίκης μέχρι της πλήρους αποπερατώ- 
σεώς του και τον εξοπλισμό αυτού με όλα το σύγχρονα 
τεχνικά μέσα, ώστε να εξασφαλισθεί η πλήρης και τελεία 
λειτουργία του Μεγάρου. 

Η κατασκευή και η ολοκλήρωση του Μεγάρου θα γίνει 
επί τη βάσει των δωρηθέντων από τον Σύλλογο "ΟΙ 
ΦΙΛΟΙ ΤΗΣ ΜΟΥΣΙΚΗΣ* (ΑΘΗΝΩΝ) εις τον Σύλλογο 
"ΟΙ ΦΙΛΟΙ ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ" αρχιτε¬ 
κτονικών και ακουστικών προμελετών και προσχεδίων, 
υπαρχούσης της δυνατότητος χρησιμοποιήσεως ως τε¬ 
χνικών συμβούλων των τεχνικών συμβούλων του Συλ¬ 
λόγου "ΟΙ ΦΙΛΟΙ ΤΗΣ ΜΟΥΣΙΚΗΣ" (ΑΘΗΝΩΝ) και του 
τεχνικού υπευθύνου του έργου κατασκευής του Μεγάρου 
Μουσικής Αθηνών, ώστε να αξιοποιηθεί η γνώση και η 
κτηθείσα εκ της κατασκευής του Μεγάρου Μουσικής 
Αθηνών πείρα, στοιχεία που θα συντελέσουν εις την 
ολοκλήρωση της κατασκευής του Μεγάρου Μουσικής 
Θεσσαλονίκης, ώστε τούτο να είναι έτοιμο προς χρήση 
το 1997 έτος, κατά το οποίον η πόλη της Θεσσαλονίκης 
θα είναι η πολιτιστική πρωτεύουσα της Ευρώπης. 

Η αμοιβή των τελευταίων θα γίνει δια της απευθείας 
χρηματοδοτήσεως του Συλλόγου "ΟΙ ΦΙΛΟΙ ΤΗΣ ΜΟΥ¬ 
ΣΙΚΗΣ" 

Η κατά τα άνω χρηματοδότηση του Ελληνικού Δη¬ 
μοσίου θα γίνει έτσι ώστε η ανέγερση του Μεγάρου 
Μουσικής Θεσσαλονίκης θα έχει αποπερατωθεί μέχρι 
της 15ης Οκτωβρίου 1996 έτους. 

'Αρθρον 10.Α. 

~.·.ς το Μέγαρο Μουσικής θα παραχωρηθεΐ κατά χρήσιν, 
άνευ ανταλλάγματος, εύλογος χώρος προς τους "ΦΙ¬ 
ΛΟΥΣ ΤΗΣ ΜΟΥΣΙΚΗΣ ΘΕΣΣΑΛΟΝΙΚΗΣ - δια την Ί¬ 
δρυση Μουσικής Βιβλιοθήκης, την οποία θα χρησιμο¬ 
ποιούν δωρεάν οι σπουδαστές της μουσικής, δια την 
Ιδρυση Μουσείου Μουσικής (προς συγκέντρωση παντός 
κειμηλίου, σχέσιν έχοντος με την μουσικήν και ειδιχώ- 
τερον με την μουσική ιστορία της χώρας) καθώς και 
δια την εγκατάστασιν των γραφείων του Συλλόγου. Η 
Μουσική Βιβλιοθήκη και το Μουσείο Μουσικής θα διευ¬ 
θύνονται υπό του Συλλόγου "ΟΙ ΦΙΛΟΙ ΤΗΣ ΜΟΥΣΙΚΗΣ 
ΘΕΣΣΑΛΟΝΙΚΗΣ - . 

'Αρθρον 11.Α. 

Οι συμβάσεις δωρεάς ακινήτων υπέρ του Οργανισμού 
Μεγάρου Μουσικής Θεσσαλονίκης και η μεταγραφή 
αυτών απαλλάσσονται παντός φόρου, τέλους χαρτο¬ 
σήμου, δικαιώματος ή εισφοράς υπέρ του Δημοσίου ή 
τρίτων και εισφοράς του Ταμείου Συντάξεων Νομικών, 
αδιαφόρως αν αυτοί βαρύνουν τον δωρητήν ή τον 
δωρεοδόχον. 

Οι ίδιες απαλλαγές ισχύουν και δια την δωρεά των 
εις το άρθρον 7 του παρόντος μελετών κ.λπ. 

Τα δικαιώματα των Συμβολαιογράφων ορίζονται εις 
δραχμές είκοσι χιλιάδες (20.000) των δε αμίσθων και 
εμμίσθων υποθηκοφυλάκων εις δραχμάς -10.000- επί 
των άνω συμβάσεων δεν εφαρμόζονται οι διατάξεις του 
άρθρου 42 του Ν.Δ. 3026/1959 όπως αυτός τροπο¬ 
ποιηθείς ισχύει σήμερα. 

Των αυτών, ως άνω, απαλλαγών, τυγχάνουν και οι 
δωρηταί. 

Αρθρον 12 Α. 

1. Ο Κοινωφελής Οργανισμός (Ο.Μ.Μ.Θ.) λόγω του 
κοινωφελούς χαρακτήρα του, απαλλάσσεται του φόρου 
κληρονομιών και δωρεών, του φόρου μεταβιβάσεως 
ακινήτων, του φόρου ακινήτου περιουσίας, του φόρου 
εισοδήματος για τα έσοδά του από κάθε πηγή και γενικά 
από κάθε φόρο, τέλος χαρτοσήμου, δασμούς, δικαιώ¬ 
ματα, εισφορές, κρατήσεις, παράβολα κ.λπ.. εκτός από 
το ΦΠΑ και τον ειδικό φόρο καταναλώσεως που ισχύουν 
σήμερα, που θα επιβληθούν στο μέλλον υπέρ του 
Δημοσίου, των Δήμων, Κοινοτήτων, Οργανισμών πάσης 
φύσεως και γενικά κάθε τρίτου, για οποιαδήποτε πράξη 
αυτού. Όλες οι απαλλαγές και ατέλειες είναι αντικει¬ 


μενικές. Τις Ιδιες απαλλαγές απολαμβάνουν και οι Ι¬ 
δρυτές, καθώς και δωρητές, μόνον δια τις δωρεές τους 
στο Ίδρυμα (Ο.Μ.Μ.Θ.). 

2. Ο Κοινωφελής Οργανισμός (Ο.Μ.Μ.Θ.) είναι πάντα 
εξ απογραφής κληρονόμος. 

3. Η διάταξη του αρθ. 104 του Ν. 1892/1990 (ΦΕΚ 
101/31-7-90 Τεύχος Πρώτο) ισχύει αναλόγως δια τον 
Οργανισμό Μ.Μ. θεσ/κης. 

4. Οποιεσδήποτε συμβολαιογραφικές πράξεις, με κάθε 
φυσικό ή νομικό πρόσωπο, δημοσίου ή ιδιωτικού δικαίου, 
γίνονται ατελώς. 

Η αμοιβή των δικηγόρων και συμβολαιογράφων για 
κάθε πράξη δεν δύναται να υπερβή τις πενήντα χιλιάδες 
(50.000) δραχμές. 

5. Εις τον δια του παρόντος συνιστώμενον Οργανισμό 
ΜΕΓΑΡΟ ΜΟΥΣΙΚΗΣ ΘΕΣΣΑΛΟΝΙΚΗΣ εφαρμόζονται 
αναλογικώς και αι εκάστοτε, δια το "Ιδρυμα Οργανισμόν 
Μεγάρου Μουσικής Αθηνών, ισχύουσαι διατάξεις. 

Αρθρον 13.Α. 

Ο Οργανισμός (Ο.Μ.Μ.Θ.) μη υπαγόμενος εις τας 
διατάξεις του αν.ν.2039/1939, για την μη εκτροπή του 
από τον σκοπό του όπως ορίζεται στην παράγραφο 1 
του άρθρου 2 του παρόντος, υπόκειται στην εποπτεία 
του Υπουργείου Πολιτισμού. 

Αρθρον 14.Α. 

Η ισχύς της παρούσης συμβάσεως άρχεται από της 
δημοσιεύσεως εις την Εφημερίδα της Κυβερνήσεως του 
κυρούντος τούτην νόμου. 

Στο παρόν συμβόλαιό μου προσαρτάται η με αριθμό 
πρωτ. 388/1-2-1993 εντολή του Συμ/φικού Συλλόγου 
Αθηνών-Αιγαίου και Δωδεκανήσου. 

Τούτα συνωμολόγησαν και συναπεδέχθησαν οι συμ¬ 
βαλλόμενοι και εις πίστωσιν πάντων τούτων συνετάγη 
το παρόν επί δέκα (10) φύλλων χάρτου, εισπραχθέντων 
τελών και δικαιωμάτων μου όπερ αναγνωσθέν ευκρινώς 
και μεγαλοφώνως εις επήκοον πάντων και βεβαιωθέν 
υπογράφεται παρ' αυτών και εμού όπως ο νόμος ορίζει 

ΟΙ ΣΥΜΒΑΛΛΟΜΕΝΟΙ Η ΣΥΜΒΟΛΑΙΟΓΡΑΦΟΣ 

Μ Ε. Γαλενιανός 

Θ.Π. Μπακογιάννη ΣΤΥΛΙΑΝΗ ΧΑΝΤΖΙΑΡΑ-ΛΕΛΗ 

Αιχ.Ι. Βελλίδου 

Χ.Δ. Λαμπράκης 

ΚΕΦΑΛΑΙΟ ΔΕΚΑΤΟ ΤΕΤΑΡΤΟ 
ΕΝΑΡΞΗ ΙΣΧΥΟΣ 
Αρθρο 77 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός από το άρθρο 
69, η ισχύς του οποίου αρχίζει έξι μήνες από τη δημο¬ 
σίευση του νόμου αυτού στην Εφημερίδα της Κυβερνή¬ 
σεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 


Αθήνα, 3 Μαρτίου 1993 

Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 


ΕΘΝΙΚΗΣ ΟΙΚΟΝΟΜΙΑΣ 


ΚΑΙ ΟΙΚΟΝΟΜΙΚΟΝ 

ΣΤ. ΜΑΝΟΣ 


ΔΙΚΑΙΟΣΥΝΗΣ 

ΑΝΝΑ ΨΑΡΟΥΑΑ-ΜΓ ΕΝΑΚΗ 


ΠΟΛΙΤΙΣΜΟΥ 

θ. ΜΠΑΚΟΠΑΝΝΗ 


ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΒΑΣ. ΚΟΝΤΟΠΑΝΝΟΠΟΥΑΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Μαρτίου 1993 


Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΕΘΙΜΙΚΟ Τ ΥΠΟ ΓΡΑΦ ΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙΕΧ 

-— - 

Καηοδιστρίου 34 

104 32 

22.3211 ΥΡΕΤ ΟΒ 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 



—-—— - 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Ιολωμού 51 τηλ : 52.48.188 

* Για φωτοαντίγραφα παλαιών τευχών οτπν οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Ι ολωμού 51 τηλ 52.25.713 - 52 49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πλπροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τι υές κατά τεύχος της Ε ΦΗ ΜΕΡΙΔΑΣ ΤΗΣ ΚΥΒΕΡΝΗΣΕΩ Σ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


ι - 1 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α" Δρχ. 

15.000 

Δρχ. 

750 

β) 

γ) 

» 

» 

» 

Β 

» 

30.000 

» 

1.500 

» 

» 

)> 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 



ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 





